text: Pass opp for skumle halloween-effekter : Bygg.no - Byggeindustrien Pass opp for skumle halloween-effekter Publisert: 28.10.2011 11:10. Sist endret: 27.11.2013 19:07. 31. oktober er det igjen klart for «knask eller knep. Men mange av Halloweenproduktene i butikkhyllene kan inneholde kjemikalier som er skumle for helsa og miljøet. Du bør være spesielt oppmerksom ved handel over internett fordi en del av nettbutikkene har lite eller ingen informasjon om hva produktene inneholder. Kostymer, masker og parykker Kostymer og parykker kan være laget av mange forskjellige tekstiler, men kunstmaterialer som polyester, er vanligst. Verstingstoffet DEHP og andre ftalater kan forekomme i blant annet plasttrykk, lærimitasjoner og myke masker. I plastbelegg kan man også finne helse- og miljøskadelige klorparafiner, og i smykker kan det være bly eller kadmium. I tillegg til verstingstoffene, kan man finne allergifremkallende stoffer som formaldehyd (i tekstiler) og nikkel (hovedsakelig i knapper, glidelåser og spenner). Latex/gummi som finnes i masker, strikker og elastisk tøy, kan også gi allergiske reaksjoner. Vær dessuten forsiktig med kostymene og heksehåret i kombinasjon med levende lys: Flagrende hår og klær av kunstmaterialer er lettantennelige og kan lett gi brannskader. - Ikke kjøp utstyr som lukter sterkt av kjemikalier eller parfyme. - Sjekk at produktet er CE-merket. - Unngå å kjøpe klær eller utstyr av myk plast, eller med plasttrykk. - Kjøp kun sminke med innholdsdeklarasjon. - Unngå sminke og masker på de minste barna og barn med allergi. - Begrens bruken av sminke også på litt større barn, og unngå sminke på hud som har eksem. - Vær nøye med å fjerne eventuell sminke etter bruk. - Unngå neglelakk med toluen til barn. - Vask kostymene før de brukes første gang. - Effekter med batterier skal leveres som farlig avfall. - Vær forsiktig med kostymene i nærheten av levende lys. Sminke skal alltid merkes med hva den inneholder. Derfør bør du unngå sminke som har dårlig eller ingen opplysninger om innholdet. Sminke beregnet på barn, skal være CE-merket. Sminke kan inneholde det bakteriehemmende middelet triklosan som kan føre til antibiotikaresistens. Mattilsynet og Klima- og forurensningsdirektoratet ønsker forbud mot dette stoffet i kosmetiske produkter. Sminke kan også inneholde ulike typer parabener. Noen av disse er mistenkt for å kunne påvirke hormonbalansen hos mennesker og dyr. Parfymestoffer og formaldehyd kan gi allergiske reaksjoner. Unngå neglelakk med toluen til barn. Toluen er et stoff som kan være irriterende og dessuten føre til fosterskader. Det finnes neglelakk uten toluen på markedet. Maling kan inneholde tungmetaller som og krom. Myke ting av plast kan inneholde ftalater (blant annet DEHP). Husk at plastedderkopper og annet småtilbehør ikke skal brukes i saft eller på mat, hvis det ikke det står spesifikt at de kan brukes i kontakt med mat. Mange av Halloweenproduktene i butikkene er ikke beregnet på langvarig bruk og går fort i stykker. Hvis man bruker fantasien litt, kan det hende man finner noe hjemme som kan brukes som bøtter til knask, utkledningsutstyr, pynt og andre skumle ting. Kanskje er det bare litt farge eller dekor som trengs?


source: CulturaX

text: Frank Andersson: - Idrettshelten må ha to begravelser - nå griper myndighetene inn - Dagbladet GÅTT BORT: For en drøy måned siden døde den svenske idrettshelten Frank Andersson. Den påfølgende tida har vært preget av alt annet enn ro for bryterens nærmeste. Foto: NTB ScanpixVis mer Idrettshelten må ha to begravelser - nå griper myndighetene inn En tredjepart tvinges til å rykke inn og løse konflikten. 11. oktober 2018 kl. 10.57 9. september døde den svenske idrettshelten Frank Andersson som følge av komplikasjoner etter en hjerteoperasjon. Svensk idrettshelt (62) er død Andersson, som var kjent for sine bryteprestasjoner på 70- og 80-tallet, ble 62 år gammel. En drøy måned har gått siden Sverige mottok dødsbudskapet, og i løpet av den tida har en rekke detaljer rundt Anderssons bortgang preget svenske, så vel som skandinaviske medier. Nylig ble det blant annet kjent at det må avholdes to begravelsen for bryterlegenden. Årsaken er en uenighet mellom broren Tommy Andersson og Jeanette Bouvin Nygren, som tidligere var gift med Frank Andersson. Familien ønsker å gravlegge idrettshelten i byen Trollhättan, hvor han opprinnelig kommer fra. Samtidig planlegger ekskona en borgerlig begravelse i Skogskirkegården, som ligger i Enskede sør for Stockholm, ifølge Expressen. Ifølge Anderssons bror, Tommy, hadde førstnevnte uttrykt et konkret ønske like før sin død. Den tidligere bryteren ville begraves ved siden av sin bror, dersom han ikke våknet igjen etter operasjonen. Bouvin Nygren framholder på sin side at Andersson ville ønsket å ha det slik hun har planlagt. Bryterlegende må ha to begravelser Ettersom de to partene ikke klarer å bli enige, har en tredjepart nå blitt involvert i familietvisten. Ifølge Expressen rykker Länsstyrelsen (tilsvarende Fylkesmannen) inn for å avgjøre hvor Andersson får sitt siste hvilested. Kan drøye til neste år Elisabeth Tollsten, ved Stockholms kyrkogårdsförvaltning, har intervjuet både slektninger og venner for å finne ut hvem som har best kjennskap til bryterens siste ønske. Avisa skriver at hun vil sende sin anbefaling Fylkesmannen, som seinere bestemmer hvem som har rett til å avgjøre gravplassen. Før det endelige gravstedet blir bestemt, skal det likevel avholdes to begravelsesseremonier. Den som ekskona har planlagt vil bli arrangert 16. oktober i Skogskirkegården. Seremonien familien står bak skal holdes i Trollhättans stadskyrka 19. oktober. Ifølge Expressen skal Andersson kremeres etter den siste begravelsen. Beslutningen om når urnen med avdødes aske går ned i jorda, kan imidlertid la vente på seg helt til neste år. LAR VENTE PÅ SEG: Det vil bli avholdt to begravelsesseremonier for Frank Andersson. Når han blir stedt til hvile, er imidlertid ikke klart. Foto: NTB Scanpix Vis mer Da nyheten om dødsfallet ble gjort kjent, kom Svante Andersson, som er nevø av den tidligere bryteren, med følgende uttalelse: - De vet ikke nøyaktig hva som har skjedd, men til slutt orket ikke hjertet hans mer. Livshjelpen ble koblet av i ettermiddag. «Han hadde et stort hjerte, men denne gangen var det ikke sterkt nok.» Svante Andersson, nevø Anderssons nevø, broren Tommy, dattera Montana og vennen Robert Gidlöf var alle ved idrettsheltens side da han gikk bort på Karoline sykehus. - Han hadde et stort hjerte, men denne gangen var det ikke sterkt nok. Denne kampen ble for tøff, la Svante Andersson til. TOK OL-BRONSE: Sveriges Frank Andersson (t.h.) og Tyrkias Ismail Temiz i Los Angeles i 1984. Foto: NTB Scanpix Vis mer Bryteren kunne se tilbake på en lang og suksessfull karriere da han la opp. På slutten av 70-tallet og begynnelsen på 80-tallet var han en av verdens beste brytere, og tok en rekke medaljer. Han vant VM-gull i 1977, 1979 og 1982. Andersson tok også OL-bronse i Los Angeles i 1984. Etter karrieren har Andersson vært med i de svenske utgavene av «Robinson», «Mesternes mester», «Skal vi danse» og «Farmen». Han måtte imidlertid avbryte innspillingen av sistnevnte program tidligere i sommer da han fikk problemer med hjertet. Andersson etterlot seg de tre sønnene Isac (22), Winston (5) og Mileon (4). Winston og Mileon fikk han sammen med Bouvin Nygren, som han giftet seg med 2012. I fjor bekreftet imidlertid paret at de hadde gått fra hverandre.


text: Disse er utro på julebordet Både alder, moral og bakgrunn avgjør om du er utro på julebordet. Sjekk om du er i faresonen. 09.11.06 10:33 09.11.06 16:58 (SIDE2): Det er ikke bare alkoholen og den rette anledningen som øker risikoen for utroskap i førjulstiden. HVa mener du? Si din mening her Høytid for utroskap - Grunnen til at folk er utro er mange, sier professor i seksualitet, Bente Træen. Selv om det ikke finnes noen direkte tall som viser at folk er mer utro i desember, så mener samlivseksperten at det er meget sannsynlig at forekomsten av seksuelt utroskap er høyere i disse julebordstider. Også salget av angrepiller bekrefter denne påstanden. Det selges nemlig flest angrepiller i desember og juli. - Det er klart at festligheter med mye alkohol gjør at det er enklere å være utro, sier Træen. Men man må huske at man må være motivert for det også. De fleste er jo ikke utro, sier hun. Om vi er disponert for å være utro avhenger av en rekke ulike faktorer mener hun. - Både sosial bakgrunn, hvilken generasjon vi tilhører og hvor lenge vi har vært samboere eller gift, har noe å si. FAKTORER SOM KAN GJØRE AT DU ER UTRO: - Du søker spenning - Du har en dårlig relasjon med din nåværende partner - Du har angst for å binde deg - Du har vært gift lenge - Du mener man bør leve ut sitt seksuelle potensial - Du vokste opp på 70-tallet og har en fri holdning til seksualitet - Du er mann, over 50 år og har vært gift lenge Kom ikke her med evolusjonsteorien... Det er fortsatt flest menn som er utro, selv om det har vært en tilnærming mellom kjønnene den siste tiden. - Det har med at kvinner og menn oppdras til ulike roller, mener Træen, som mener evolusjonsteorien om at menn er skapt for å spre sin sæd og kvinner til å passe på barn er skittprat.


text: FAQ - ofte stilte spørsmål | MULTICOM Er du ny kunde her hos oss, kan du opprette deg som kunde ved å følge linken "Registrer deg" på topplinjen. Du trenger ikke opprette deg som kunde for å bla i varene og se, og du kan også legge varer i handlekurven uten å være logget inn. Når du skal bekrefte bestillingen din og betale, må du logge deg inn. Når du trykker "KJØP" på en vare, blir varen lagt i handlekurven. Du kan til enhver tid se og endre på denne ved å trykke på "Vis handlekurv " oppe til høyre på siden. Når du har lagt alle varene du vil kjøpe i handlekurven, trykker du "Gå til kassen" for å fortsette. Så tar veiviseren deg videre i handleprosessen, du kan velge om du vil ha varene tilsendt i postoppkrav eller betale med kort. Du må også bekrefte ordren og leveringsadressen. Når ordren er ferdig vil du få tilsendt en ordrebekreftelse som viser hva du har bestilt hos oss.


text: Nyhet: Fagsymposium om grønn konkurransekraft og omstilling Hvordan redusere klimagassutslippene samtidig som Norge opprettholder høy verdiskapning og sysselsetting? Norge må redusere sine klimagassutslipp med minst 40 prosent innen 2030 og bli et lavutslippssamfunn innen 2050. Redusert verdiskapning og sysselsetting i olje og gass gir samtidig behov for endret næringsstruktur for å holde alle i arbeid. Hvordan kan dette oppnås samtidig? Dette er tema for fagsymposiet som Det Norske Videnskaps-Akademi, Norges Tekniske Vitenskapsakademi og Norges forskningsråd arrangerer 10. april. Bjørn Kj. Haugland vil presentere DNV GL's prognoser på hvordan verdens energifremtid vil utvikle seg og belyse hvordan teknologitrender vil påvirke samfunnsutvikling og næringsliv from mot 2030.


text: FUNNET: Stjålet Scania 730 fra Vikersund er lokalisert - Tungt FUNNET: Stjålet Scania 730 fra Vikersund er lokalisert Den 10 år gamle trekkvognen ble stjålet fra Vikersund natt til søndag, og eieren Asfaltfres AS Vikersund har utlovd 10.000 kroner i dusør. Da arbeidslaget skulle hente bilen på vei til jobb på søndag, var det kun semitrallen som sto der - og fartsskriveren lå på bakken i nærheten. Foto: Asfaltfres AS, facebook Av Haakon Førde 9. august 2021 09:35 KRIM: Gjennom søndag og natt til mandag har det vært hektisk aktivitet på facebook fra observante lastebilfolk. Nå på morgenkvisten mandag morgen ser det ut til at bilen er funnet. Driftssjef Bjørn Harald Skutterud hos Asfaltfres AS opplyser at videoovervåkningen viser at det var noe aktivitet på selskapets område på Nedmarken fra midnatt og to-tre timer utover. - Vi oppdaget tyveriet søndag da et lag skulle avgårde på jobb med akkurat den bilen, men bare fant den frakoblede hengeren. Først måtte vi jo sjekke internt, om noen hadde tatt den med seg for å vaske eller noe, men når vi fant alle nøklene og dessuten så at fartsskriveren var kastet ut, da skjønte vi tegningen, sier Skutterud til Tungt.no. Det er det siste døgnet kommet inn en lang rekke tips fra folk som mener de har sett bilen - eller bare er på alerten - fra store delere av Norge og over i Sverige. - Er det denne bilen som er funnet nå? - Jeg har vært på jobb de siste timene og er ikke helt oppdatert på facebook, men vi har fått melding om at den er lokalisert og at politi er på vei. - Hva ligger bak det litt spenstige tiltaket å utlove dusør? - Bilen er en ting, men vi har også en del nivelleringsutstyr liggende som vi trenger. Det er nok mulig å anskaffe nytt, men det kan jo ta tid. Så vi håper jo at bil og utstyr er funnet nå og at alt er i orden. Det var altså nå mandag morgen bilen ble observert av observante facebookbrukere, som opplyser til Tungt at de jobber ved siden av der bilen er observert. Da de så den, ringte de sporenstreks til Asfaltfres. - Asfaltfres ligger ved siden av Bete asfalt i Vikersund og vi jobber for Bete asfalt. Den bilen ble parkert av tyvene ved siden av der vi legger asfalt, så det var veldig lett å kjenne igjen i bilen, svarer finnerne i en melding til Tungt. Politiet skal nå ha vært på stedet - som altså ikke er så langt unna som mange av de andre facebookobservasjonene kunne tyde på.


text: Oregano. Egenskaper, fordeler og bruker | Hippocrates Guild Oregano. Egenskaper, fordeler og bruker oregano kommer fra en plante som opprinnelig ble kjent som ORIGANUM VULGARE, men det er kjent som oregano. Det er vanligvis brukt som mat, krydder, og dens tørkede blader smak og aroma mye bedre enn når de er i frisk tilstand. oregano har vært kjent siden antikken for sine medisinske egenskaper., Det sies at det ble opprettet av gudinnen heter Afrodite og at det ble opprettet for å bringe litt mer lykke for mennesker, ifølge gresk mytologi. når Hellas ble erobret, leger oppdaget ulike fordeler av dette anlegget. det ble brukt i gamle tider å smak kjøtt, også de tygget bladene til å bidra til å forbedre smerter, for dårlig og selv for hoste. i dag gode fordeler av oregano har blitt funnet, som har en utmerket effekt på helse. egenskaper av oregano., oregano har flere egenskaper som er kjent siden antikken, er fantastisk for kroppen, og helt naturlig. denne planten inneholder også rosmarinic syre og thymol, forbindelser som hjelper oss med å redusere frie radikaler og deres virkninger på kroppen, er i stor grad ansvarlig for cellulære aldring. det har essensielle oljer rike på cineol, borneol, carvacrol, lomonene, beta-bisolobene, alfa-pinene, myrcene -, beta-pinene, Alfa terponene og camphene. en annen av vitaminer det er niacin og beta-carotenes., fordeler med oregano. fordelene som oregano gir helse-og kroppen er helt utrolig, og utallige. Kjent siden antikken, og i dag er det mange leger anbefaler den i kosthold og i mat planer, og det er ingen tilfeldighet-dette anlegget er helbredende! gir fordøyelsesproblemer fordeler, som kan hjelpe med intestinal kramper, takket være carvacrol, borneol og thymol, som er de viktigste komponentene som tar seg av denne funksjonen., også har carmitative egenskaper, det vil si at det bidrar til å utvise intestinal gasser og er antispasmodic. er anti-inflammatorisk, antiseptisk, slimløsende, og forbedrer god helse i luftveiene. hjelper med forkjølelse, infeksjoner, kan bidra til å eliminere bakterier. er emmenagogue, som er, det hjelper med kolikk er forårsaket av menstruasjon. Det forbedrer væskeretensjon, generell irritabilitet og hjelper til med hodepine og magesmerter., kan forbedre betennelse i mandlene, revmatisme, og er utmerket til å desinfisere sår, i tillegg hjelper med ytre skader. er en immun-stimulerende, kan bidra til å redusere menstruasjonssmerter, lette urolig mage, nasal og lunge lunger, hjelper med hud sykdommer, og brukes til å behandle sopp og noen allergier. bruker av oregano. lim inn fra tørkede blader av oregano kan gjøres for å behandle smerter., vi kan bruke det i forbindelse med såpe til å behandle akne og hudormer, på grunn av sin antibiotika effekt.


text: Hundsund vil bestå av 468 selveierboliger når de to siste delfeltene er ferdig. I dag er åtte delfelt ferdigbygd og innflyttet, og dermed kommer du til et veletablert boligområde – der alt du og barna kan drømme om ligger innenfor rekkevidde i hverdagen. Vi har allerede startet byggingen av de to siste delfeltene! Moderne og nøytralt Vil du oppgradere boligen? Lys, balkonger og terrasser Miljøvennlig boende Hundsund Tun 7 Bygningene på Hundsund har fasader utformet i en moderne stil. Helheten i området er åpenbar, selv om materialvalgene på fasadene varierer noe fra prosjekt til prosjekt. Her finnes tegl, puss, tre, glass og sementplater. Det er boliger for alle livsfaser. Eneboliger, rekkehus, tomannsboliger og leiligheter i ulike størrelser. Boligene er organisert rundt gatetun og felles grøntarealer med lekeområder for de små. Boligområdet er tegnet av Arcasa Arkitekter og Niels Torp Arkitekter. Barna har mange gode møteplasser på Hundsund. Alle rom får moderne design og nøytrale farger – så du selv kan sette ditt særpreg. Takhøyden er omtrent 250 cm, slik at du får mer luft og romfølelse enn i standardprosjekter. Det legges opp til eikeparkett, hvitmalte vegger, hvitt kjøkken, bad med vegghengt klosett, grå baderomsfliser på gulv og hvite veggfliser. Vil du oppgradere boligen din? Ønsker du et litt annerledes kjøkken, andre dører eller kanskje et annet gulv? Du kan gjøre tilvalg etter at du har kjøpt. Da får du en leilighet som skiller seg fra naboens, og du får i enda større grad satt ditt personlige preg på boligen. Balkongene og terrassene er sør- eller vestvendt mot sjøen. Store vindusflater slipper inn ekstra mye dagslys og gir rom og luft til boligene. Utsikten fra en av boligene i 1367 Hundsund. Miljøvennlig boligområde Du får miljøvennlig, vannbåren gulvvarme i alle oppholdsrom og moderne luftbehandling via eget aggregat i innvendig bod. Hele Fornebu ble klargjort med fjernvarmeløsninger og smart avfallshåndtering før boligbyggingen startet opp. Sortert søppel kastes i avfallssjakter og suges deretter via et vakuumsystem til en avfallssentral. Hundsund Tun 7 består av totalt 152 leiligheter fordelt på tre salgstrinn, og alle leilighetene er nå solgt. Boligene ligger perfekt til for deg som vil ha en aktiv og effektiv hverdag, med kjøpesenter, treningssenter, fjorden og den flotte naturen like ved. I Tun 7 er det romslige 3-roms leiligheter og unike 4-roms ende- eller toppleiligheter, i varierende størrelse og utforming. Vi har startet byggingen av første salgstrinn, og jobber for at du skal kunne flytte inn i en fiks ferdig leilighet fra fjerde kvartal 2016. Andre salgstrinn av Tun 7 jobber vi for at skal være ferdig bygget i tredje kvartal 2017, og vi antar at boligene i tredje trinn vil være ferdig bygget og klare for innflytting i fjerde kvartal samme år. I boligvelgeren for Tun 7 kan du se din nye bolig, plasseringen og planløsningen Tun 7 består av fem bygg rundt et stort fellesområde. Boligprosjektet 1367 Hundsund består av 24 store 4-roms leilighet. Leilighetene ligger fredelig og idyllisk til ytterst mot Langoddveien og Snarøya. Alle boligene i 1367 Hundsund er nå solgt, og vi jobber for at de nye eierne skal kunne flytte inn i sine splitter nye boliger fra tredje kvartal 2016. Bildet illustrerer hvordan boligprosjektet 1367 Hundsund vil bli når prosjektet er ferdigbygget. Vil du vite mer om Hundsund og Fornebulandet? Besøk oss gjerne i vårt visningssenter i Widerøeveien 5 på Fornebu og ta en prat med vår hyggelige selger Karianne Nagell Prytz. Salget i Hundsund startet i 2006. I november 2009 flyttet de første beboerne inn. 8 av 10 delfelt er ferdigstilt. 1367 Hundsund er planlagt ferdigstilt i 3. kvartal 2016. Første salgstrinn av Tun 7 er planlagt ferdigstilt i 4. kvartal 2016. Utbygger er Hundsund AS og entreprenører er Vedal AS, Wegger & Kvalsvik Entreprenør AS, Skanska Norge AS, Reinertsen AS og Veidekke Entreprenør AS.


text: Det mentale aspektet ved vektreduksjon (Let my shoes lead me forward) blogg.no » Let my shoes lead me forward » Trening og livsstilendring » Det mentale aspektet ved vektreduksjon Det mentale aspektet ved vektreduksjon 21.apr.2011 kl.14:04 i Trening og livsstilendring Jeg har begynt å interessere meg for det kognitive ved slanking og hvordan bryte ut av negativt tankemønster, som kan spenne bein for et hvert prosjekt man setter seg fore. Jeg har skrevet en kort sak om dette på motivated.no, for å se om det er interesse for at jeg går dypere inn i materialet. Hva tror du? Kan det være interessant å lese om hvordan automatiske negative tanker kan brytes og hvordan et vektreduksjonsprosjekt kan få positive fortegn? Forøvrig så kommer det et innlegg temmelig kjapt om mitt nye samarbeidsprosjekt med en meget dyktig dame. 21.apr.2011 kl.14:29 Er ikke alltid like lett å styre tankene nei...:S 21.apr.2011 kl.14:42 Silje: Saboterende tanker er desidert verst, veldig vanskelig å kontrollere. 21.apr.2011 kl.17:26 SV: Jeg også! De er så skjønne når de klatrer oppover beina dine med bedende øyne; Kooos med meg! 21.apr.2011 kl.20:36 SV: Vet ikke kanskje 1 - 2 dl kommer ann på hvor mye jeg lager. Men du må kutte opp grønnsakene først. Så ser du hvor mye grønnsaker du har. Åsså blander du inn melet i grønnsakene og eventuelt kjøtt, men du bør ha nok mel til at det blir en røre ut av det. Åsså skal røra bli like tykk som pannekakerøre ca. Åsså husk at det må være nok røre slik at lappene henger sammen, men d tror jeg ikke blir noe problem :) Lykke til, og håper det smaker. Å dippe dem i soyasaus er utrolig godt ^^ 21.apr.2011 kl.23:27 Everest: Du kjenner deg igjen? :) Åhhh, gymsokkbaby!!! Du treffer meg så rett i hjertet med innlegget ditt på motivated at jeg nesten blir skremt! Har en rask internettsjekk i ferien og i tillegg til værmelding og e-post var bloggen din noe jeg måtte innom ikveld. Kommenterer her, men jeg gleder meg virkelig til å lese oppfølgeren på motivated. Tenk at så mange har det slik som jeg/oss! Føler meg ofte litt alene med slike tanker og handlingsmønstre. Takk for at du setter fokus på det og tar det opp! Du er best:) 23.apr.2011 kl.00:11 Maplesyrup: Åhh, nydelig du. Av alle kommentarene jeg har fått er det denne jeg satte mest pris på, tusen takk :) Det gir meg ekstra giv til å skrive forsettelsen. Har begynt, men det krever enda mer research. Vet hva jeg skal skrive, men vil bare backe det litt mer opp så det ikke kommer kun fra mitt hodet. Vil så gjerne kunne få flere til å tenke, og kanskje ta tak i disse problemene. Er jo ikke sånn vi skal leve livet - men konstant dårlig samvittighet. Takk igjen for en kjempefin kommentar, setter så utrolig pris på disse ordene fra deg. Stor påskeklem til deg :):)


text: Hønsestrikk - chickenknitting: februar 2016 Deilige København - for strikkere :: Lovely Copenhagen - for knitters København er perfekt hvis man vil på en liten strikkeferie utenom festivalsesongen. Enkelt å komme til, veldig hyggelige og inspirerende garnbutikker, og mye morsomt å se på. Vi var i to garnbutikker, Uldstedet og Sommerfuglen. Begge er verdt et besøk, mye lekkert garn i vakre farger. Så en tur til København gir masse inspirasjon og kreativt påfyll. Og selvsagt nytt påfyll til garnlageret. Se bildene under, og bli inspirert! Copenhagen is perfect for a small knitting holiday. Easy to reach, inspiring and nice yarn shops, and lots of good design to look at. We visited two yarn shops, Uldstedet and Sommerfuglen. Both are recommended, lots of nice yarn in lovely colours. We had a short trip to Copenhagen, and got lots of inspiration and ideas. And of course our yarn stash was increasing... Have a look at the pictures, and be inspired! Sommerfuglen er en kjent garnbutikk, og verdt et besøk. Sommerfuglen, a well known yarn shop in Copenhagen. Hmm, hvilken farge vil jeg ha? Which colour do I need? Dansk pelsull, glansfullt og vakre farger. Danish "pelsull", shiny and beautiful colors. Strikkebøker også, flere norske. Knitting books too, if you need one... Farger som passer fint sammen er lett å finne. Hues that go well together are easy to find. Inspirerende utstillingsvindu. Inspiring window in the yarn shop. Hyggelige steder å ta en kaffe. Nice places to have a coffee. Et dansk smørrebrød hører med. A Danish "smørrebrød" is mandatory. Østerlandske Thehus ligger like vegg i vegg med Uldstedet, og er verdt et besøk. The teashop Østerlandske Thehus is close to the yarn shop Uldstedet, and a visit is recommended. Trenger du en ny tekopp? In need of a teacup? I København finner du sykler i alle farger! In Copenhagen, you'll find bikes in all colours! Lagt inn av Hønsestrikk kl. 20:56 Ingen kommentarer: Etiketter: #chickenknitting, Copenhagen, garnbutikker, København, strikketur, yarn shops Vi er så kjempestolte over den siste oppskriften vår! Vi har kalt den Fugler på en snor. Det er en vårlig genser, strikket i melert Ask fra Hillesvåg. Det var fargene på garnet som inspirerte oss, så friske og delikate på samme tid. Ask er et lett og fint garn å strikke av, samlet vekt på genseren i M er bare 350 gram. Når vi har angitt garnforbruket har vi lagt på litt for sikkerhets skyld, slik at man ikke slipper opp hvis man ønsker strikke genseren litt lenger. De hvite fuglene er strikket i tre border i bærestykket, og er forskjellige i størrelse, så man får litt perspektivfølelse. Vi har valgt en lys gråmelert farge, så de ikke blir helt kritthvite. Og så har de orange nebb og sorte øyne, det gir en fin liten kontrast. Det ser ut som de sitter veldig lite organisert, akkurat slik fuglene sitter på snor. Nesten lik avstand, noen med nebbet mot hverandre, andre rygg mot rygg. Men det er bare to forskjellige rapporter, mer skal det ikke til for å gi en levende effekt. Oppskriften finnes i størrelse S-XXL, og du finner den her: Fugler på en snor A. Yoke length, cm/inches B. Bust, cm/inches: C.Length, cm/inches: D. Upper sleeve width; cm/inches E: Sleeve length, cm/inches: We are so very proud of our last pattern! We've called Birds on a wire. It's a springtime sweater, knitted in Ask from Hillesvåg. It was the colors of the yarn that inspired us, so fresh and delicate at the same time. Ask is a light and fine yarn to knit, the total weight of the sweater in size M is only 350 grams. When we entered yarn consumption we added a little extra, so you do not run out if you want to knit the sweater a little longer. The white birds are knitted in three border in the yoke, and are different in size, so you get some perspective feeling. We opted for a light gray color for the birds, so they are not completely pure white. And then the orange beak and black eyes, it gives a nice little contrast. It looks like they are very little organized, just like birds in nature. Almost equidistant, some with their beaks against each other, others back to back. But there are only two different pattern repeats, thats enough to make a vivid effect. The pattern is provided in sizes S-2XL, and find it here: Birds on a wire Lueoppskriften kommer snart! The hat pattern will come soon! Kjempesøt film om fugler på en snor :-) Lagt inn av Hønsestrikk kl. 19:35 1 kommentar: Etiketter: ask, birds on a wire, chickenknitting, fugler på en snor, genser sweater, knitting, pullover, spring


text: Snøskredvarsel for Indre Troms lørdag 09.12.2017 Lokalt ustabile fokksnøflak i leområder. Svake lag med kantkorn kan påvirkes der snødekket er tynt. Den kraftige vinden fortsetter, men snøtransporten vil avta i løpet av dagen etterhvert som snøoverflaten bli mer pakket. Noe ny nedbør i indre strøk gjør at faregraden holdes på 3-betydelig, men antas å synke i løpet av dagen. Etter kraftig vind torsdag og fredag er snøoverflaten svært vindpåvirket stort sett overalt. Det er fremdeles store variasjoner i snømengder i regionen. Og det gamle snødekket under tregrensen har vært preget av skare og smelteomvandlet snø. 3/12 er det observert svake lag av kantkorn rundt Bardu, men det er ikke veldig potent ennå. Det er ikke observert aktivitet de 3 siste dagene. Svært kraftig vind fra sørøst torsdag og fredag. 5 mm i døgnet, opp mot 15 mm i mest utsatt område Liten storm fra sørøst -15 °C til -9 °C på 1100 moh 1 mm i døgnet, opp mot 10 mm i mest utsatt område Stiv kuling fra sørøst -13 °C til -6 °C på 1100 moh Mest nedbør i grensetraktene. 07.12.2017 kl. 11.52 Fersk vindtransportert snøOmråde: I dalen/fjorden. Beskrivelse: Tiltakende vind fra SØ i Bardudalen fra Altevann ned til Setermoen.


text: 2014: Året da CO2-fangst og -lagring ble virkelighet - Tu.no 2014: Året da CO2-fangst og -lagring ble virkelighet Kemper County CCS. Bilde: Missisippi Power 5. feb. 2015 - 17:58 Av Marika Andersen, rådgiver i Bellona Europa Fjoråret ble et vendepunkt for CO2-fangst og -lagring (CCS), med åpningen av verdens første fullskalaanlegg ved Boundary Dam i Canada. Akkurat nå fanger Boundary Dam-prosjektet 90 % av sine CO2-utslipp samtidig som det produseres 110 MW elektrisitet. Dette markerer et vendepunkt for CCS: Løsningen er tilgjengelig. Det er ikke lenger mangel på teknologi som stopper CCS – kun mangel på politisk vilje. I 2014 kom FNs siste klimarapport som gjorde det enda tydeligere at verden trenger CCS. Togradersmålet er kun innen rekkevidde dersom CCS og bio-CCS – kombinasjonen av CCS med bærekraftig bioenergi slik at negative utslipp oppnås – og storskala CCS rulles ut. Verden har i 2014 sett flere framskritt på CCS, mens mer venter oss i 2015. I løpet av 2015 eller 2016 vil USA åpne et prosjekt som er fem ganger større enn Boundary Dam; Kemper County. I Asia er interessen for CCS på frammarsj, med tolv prosjekter underveis i Kina, CCS på et stålverk i Sør-Korea er under planlegging, og en ny klimaavtale mellom USA og Kina som også omhandler CCS-samarbeid. I mer hjemlige trakter går det framover i Storbritannia, med to av Europas ledende prosjekter: White Rose fikk i år tildelt støtte fra EUs finansieringsprogram NER300, mens Peterhead-prosjektet kan bli verdens første CCS-prosjekt på gasskraftverk når endelig investeringsbeslutning skal tas i 2015. Samtidig er et innovativt samarbeid om CCS også under utvikling i industriregionen Tees Valley. I Norge har CCS i industri også gjort framskritt: Norcem i Brevik har fra sitt testanlegg for CCS i sementproduksjon rapportert om resultater som overgår alle forventninger. Ellers i Norge var stortingshøringen som fulgte Mongstad-kollapsen den mest omfattende siden andre verdenskrig. Presset vil i 2015 holdes oppe slik at Norge omsider leverer sitt fullskalaanlegg. Marika Andersen, rådgiver i Bellona Europa. Privat Den nye Europakommisjonen med president Juncker i spissen har satt økonomisk og industriell vekst som pekepinn for sitt lederskap. Her har CCS sin styrke, som potensiell nøkkel til å nå disse målene. I tunge industriland som Tyskland er utslippene fra industri alene større enn totale utslipp for flere andre europeiske land, som for eksempel Østerrike. Noe av dette må reduseres med energieffektiviseringstiltak. Men for svært intensiv industri, som stål- og sementproduksjon eller raffinering, er CO2-utslipp en uunngåelig del av prosessen. Når man for eksempel lager sement, frigis CO2 i selve produksjonen. Disse utslippene kan ikke effektiviseringstiltak gjøre noe med. Med CCS kan de fanges og lagres. Europa vil altså se mer industri og økt vekst. Men Europa har i år også fastsatt at CO2-utslipp skal reduseres med 40 % innen 2030. Attpåtil har usikkerhet rundt russiske energiforsyninger fått flere land til å vurdere økt bruk av egne kullreserver. Dersom man skal ha mer industri og mer kull skal brennes, må CCS inn i bildet. Dette har både Europaparlamentet og Kommisjonen vært klare på og rådet av europeiske statsledere har i løpet av 2014 anerkjent at CCS må spille en rolle i dette puslespillet. Bellona har arrangert møter i Europaparlamentet, hatt besøk fra Boundary Dam og Kemper County og ledet arbeidet med CCS i industri for EUs teknologiplattform på CCS (ZEP). Vi har også vært med på å vekke til live en ny diskusjon om utslippsstandarder (Emission Performance Standards) i Europa – nå som USA er godt i gang med å få på plass en slik standard som vil kreve at kullkraftverk har CCS. Dette kan være den neste mekanismen som må til for å fortsette framdriften av CCS i Europa. Uten tilstrekkelig og egnet lagringskapasitet vil det gjøre liten nytte å fange CO2. Derfor har Bellona utarbeidet en rapport som viser hva som må til for å få dette på plass. Rapporten viser at Europa må begynne utbedringen av CO2-lagring før 2020, og at det må investeres om lag 500 millioner euro i året frem mot 2030. I 2030 skal det være nok CO2 som fanges til at denne lagringskapasiteten skal tas i bruk. Slik langsiktig tenkning er helt nødvendig med de framskrittene som nå gjøres på CCS, og her kan Norge, med sin enorme lagringskapasitet i Nordsjøen, spille en proaktiv rolle på lag med Europa. Selv om industri og vekst har vært en viktig pådriver for det økte fokuset på CCS i 2014, ligger bakgrunnen som alltid i klimautfordringene. Den siste rapporten fra FNs klimapanel gjør det helt tydelig at både CCS på fossile kraftverk, i industri og i kombinasjon med bioenergi (Bio-CCS) trengs for å holde oss innenfor togradersmålet. Med denne beskjeden fra verdens ledende klimaeksperter har vi alle fått et klart mandat for videre arbeid i 2015 med å få CCS på plass.


text: Ny terrorlov lunkent mottatt | Utrop Hjem Nyheter Nytt Ny terrorlov lunkent mottatt At rundt 60 norske statsborgere har reist fra Norge til Syria og Irak for å kjempe for IS, er grunnen til at PST har ønsket en lov som kriminaliserer fremmedkrigere. Nå møter lovforslaget motstand fra flere hold. I sommer la justisminister Anders Anundsen (Frp) fram et lovforslag som skal forhindre at nordmenn verver seg til væpnet konflikt i utlandet. Lovforslaget kriminaliserer rekruttering til, og deltakelse i væpnet konflikt som en del av ikke-regulære styrker. Forslaget kom etter at rundt 50-60 personer de siste tre årene har reist fra Norge til Syria og Irak for å delta i borgerkrigen. Advokatforeningen advarer i sitt høringssvar mot å tro at ekstreme holdninger kan bekjempes med strenge straffer, skriver Aftenposten. Flere er skeptiske KRÅD, det kriminalitetsforebyggende råd, som har forebygging av radikalisering og voldelig ekstremisme som et av sine arbeidsområder, er også skeptiske. – Når det gjelder de som reiser til Syria, eller andre voldsrammede konfliktområder, som fremmedkrigere, så er de antakelig drevet av en sterk overbevisning om at de gjør det rette. Den religiøse dimensjonen må antas å være svært sterk faktor i den ideologiske holdningen, skriver rådet i en uttalelse. Forslaget virker også dårlig forberedt fra departementets side, er tonen Mads Harlem, seksjonsleder for politikk- og folkerettsseksjonen i Røde Kors overfor Klassekampen. – Vi frykter at disse lovendringene blir så generelle at de kan kriminalisere langt flere enn hva intensjonen kanskje er.


text: Jakob åpnet med seier og U23-rekord av Flatum Jakob Ingebrigtsen innledet utendørssesongen med 13:02.03 og seier på 5000 meter i USA fredag. I samme land sikret brødrene Guttormsen seg dobbeltseier i stav lørdag, og på Brandbu satte Lotta Flatum norsk U23-rekord i diskos. Vi oppsummerer dette og alt annet som har skjedd denne helga. 09.05.2022 Av Anders Huun Monsen og Morten Olsen Jakob Ingebrigtsen vant 5000 meter og klarte VM-kravet under Sound Running i USA natt til lørdag norsk tid. Sandnes-løperen løp på 13:02.03 og løp dermed det delt nest raskeste løpet av en nordmann på distansen noensinne, han løp på identisk tid i London i 2019, mens hans europarekord fra i fjor lyder på 12:48.45. Jakob stilte i løpet for å ta VM-kravet på 13:13.50, noe han klarte med bravur og han hadde naturligvis da også full kontroll på EM-kravet på 13:24.00, i mesterskapet i München er han uansett kvalifisert som regjerende mester. Som ventet ble det åpnet i en fart til å klare VM-kravet og Jakob passerte første 1000 meter på 2:38.74. Da 3000 meter ble passert viste klokken 7:54.62 og Jakob avsluttet løpet med en solid runde på 54.63, som gjorde at han vant vel sekundet foran tyskere Mohamed Mohumed. Jakob Ingebrigtsen tok VM-kravet og går for VM-dobbel - NRK. Jakobs storebror Henrik hadde en litt tyngre dag på jobben og ble nummer 21 på 10 000 meter med 28:57.43, et lite stykke bak EM-kravet på 28:15.00 og persen fra påskeuken på 28:20.39. Resultater. Rekordfesten fortsetter Den norske rekordfesten i friidrett fortsetter under årets sesonginnledning. Lotta Flatum kastet 56.53 i diskos under GAST-stevnet hjemme på Brandbu på lørdag og forbedret dermed legenden Mette Bergmanns norske U23-rekord fra 1984 med 35 centimeter. Flatum har hatt en fremragende start på sesongen der hun åpnet sesongen med perstangering 53.42, før det ble 55.08, 55.05 og 54.49 i de tre neste konkurransene. Nå kom altså rekordkastet og hun er fjerde beste U23-utøver i Europa hittil i år.< Flatum deltok også i kule, der hun endte med utendørspers 13.70, dette var hennes eneste godkjente støt. Skis Ellevine Svensen Skare kastet 53.02 da hun vant spyd i J17, noe som gjør at hun er inne på en fjerdeplass i 17-årsklassen i Norge gjennom alle tider og hun er også nummer fire i U18-klassen i verden hittil i år. Sarah-Christine Mikkelsen fra Snøgg kastet 54.15 da hun vant seniorklassen i slegge. Dobbeltseier til Guttormsen Sondre og Simen Guttormsen fra Vidar sikret seg dobbeltseier i stav under Ivy League Championships på lørdag, som foregikk innendørs. Sondre hoppet bra og endte med 5.72, som er mesterskapsrekord, mens Simen kom seg over 5.52. Brødrene sikret seg da nok en dobbeltseier, de vant også dobbelt innendørs i mesterskapet som samler flere av USAs mest prestisjefulle universitet. Tyrvings Johannes Strømhaug var også i aksjon og ble nummer seks med 5.02. Både Sondre og Simen åpnet konkurransen på 5.32, de rev begge i de to første forsøkene og levde da farlig, men kom seg over i tredje forsøk. Simen klarte deretter 5.42 og 5.52 i første forsøk, mens Sondre brukte to forsøk på å komme seg over 5.52. Simen rev deretter ut på 5.62, mens Sondre valgte å hoppe igjen på 5.72, der han spratt over i første forsøk. Han valgte å flytte listen opp på 5.84 og var nære å komme seg over, men rev ut. Resultater. God start av Kloster Line Kloster har forflyttet seg fra Sør-Afrika til Portugal, der hun blir ut måneden. Under et stevne i Albufeira søndag kveld ble hun nummer to på 100 meter med 11.72/+0.0 - tre hundredeler bak hennes personlige rekord fra 2018. Stadionmila ble arrangert i Kristiansand på lørdag og Ingeborg Østgård åpnet banesesongen med å løpe 2:09.58 på 800 meter. Ren-Eng-løperen åpnet raskt, men fikk det tungt på slutten og da røynet sekundene litt på. Med flere løp i beina kan hun nok komme seg ned mot persen på 2:03.30. Tjalves Malin Ingeborg Nyfors nærmet seg på oppløpet, men endte snaue sekundet bak med 2:10.20. På herresiden ble det en komfortabel seier til Kristiansands Sigurd Tveit på 1:51.75. Milen ble vunnet av Lillehammers Petter Johansen på 29:46.3. Stadionmila ble streamet på friidrettskanalen.no Amalie Sæten fra Ull/Kisa løp inn til 16:11 på 5 kilometer under Norgestesten søndag. Hun slo Tjalves Sigrid Jervell Våg med 13 sekunder og var litt bak persen på 16:00. Resultater. Sems Amanda Marie Grefstad Frøynes åpnet sesongen med å vinne en 800 meter i Versailles på søndag. Hun løp på 2:07.41, noe som absolutt er en fin tid så tidlig i sesongen. Hedda Kronstrand Kvalvåg fra Tjalve åpnet utendørssesongen med 12.85/-1.0 i tresteg under Bækkelagets Maileker på lørdag. Resultater. Tobias deltar i OL for døve Deaflympics, eller OL for døve, arrangeres for 24. gang i den brasilianske byen Caixas do Sol. Norge er representert med syv utøvere, og en av disse er Gneist-løperen Tobias Allers-Hansen. Lørdag ble 19-åringen slått ut i forsøket på 400 meter med 53.41, noe bak sin personlige rekord på 52.60. Tobias deltar også på 800-meteren som avholdes med forsøk 12. mai og finale 13. mai.Han har en personlig rekord på 1:51.78 fra Fana i 2021, noe som gir ham en sjetteplass blant de påmeldte. Beste tid har spanjolen Jaime Martinez Morga med 1:51.48. Tobias har tidligere deltatt i EM for døve, der han i 2019 ble nummer seks på 800 meter med 2:09.32, mens han brøt 1500-meteren. Salum til topps i Jesolo Norge stilte med tre deltakere under World Para Athletics GP i italienske Jesolo; nemlig Salum Kashafali, Trygve Havro og Ida-Louise Øverland. Ida Nesse og Vegard Sverd meldte forfall i siste liten på grunn av sykdom, og som om ikke det var nok fikk også Ida-Louise helseutfordringer i Italia og måtte kaste inn håndkleet. Fasiten ble en førsteplass til Salum på 100 meter med tiden 10.81/-1.1. Trygve endte på en fin fjerdeplass totalt og vant sitt heat på 400 meter med 58.80, noe som er tett på hans personlige rekrod fra 2021 på 58.18. Trygve ble også internasjonalt klassifisert under oppholdet, og deltok for første gang i et internasjonalt stevne. Med denne klassifiseringen er Trygve Norges eneste parautøver med lettere utviklingshemming som konkurrerer internasjonalt; uansett idrett. Flåtnes innledet sesongen Henrik Flåtnes åpnet utendørssesongen i Nerja onsdag kveld og hoppet 7.71 i lengde. Tønsberg-karen leverte da en fin åpning, 27 centimeter bak utendørspersen fra i fjor, og han vant konkurransen i Spania. Han åpnet med 7.36/-0.2, før det ble ugyldig og så 7.60/0.0. Det ble ugyldig i fjerde omgang, før han avsluttet konkurransen med 7.43/0.0 og 7.71/0.0. Tyrvings Hedvig Kallåk var også i aksjon under stevnet og ble nummer to i høyde med 1.70. Resultater. Halle Haugen med rekord Under Rekordløpet Lier på tirsdag testet Runars Ina Halle Haugen formen og løp 5 kilometer på 16:11. Hun forbedret persen på distansen på gateløp med to sekunder og er inne topp 10 i Norge gjennom alle tider, hun satte også norsk U20-rekord på øvelsen. Tønsbergs Oliver Vedvik vant herreklassen med 14:36. Resultater. Det ble arrangert 3000m for alle i Trondheim tirsdag og i kvinneklassen ble det meget jevnt. Bare tre tideler skilte vinner Grethe Tyldum fra Steinkjer og tredje kvinne Kristine Meinert Rød fra Oppegård. Vinnertiden ble 9:35.56 og mellom disse plasserte Hanne Mjøen Maridal fra Strindheim seg med 9:35.74. Tyldum perset og løpet var Røds første noterte tid på distansen. Aures Kristoffer Sagli var den raskeste mannlige løperen med utendørspers 8:13.73. Resultater. Vidars Sara Aarsvoll Svarstad perset til 6:47.22 på 2000 meter hinder under sesongens første COOP Jærcup i Sandnes og er nummer 12 i Norge gjennom alle tider på øvelsen. Resultater. Gneists Herman Ellingsen åpnet utendørssesongen med 10.91/+0.7 på 100 meter under Gneist Undomsstevne på torsdag. Resultater. Under et nasjonalt stevne på Kjølnes på onsdag vant Eidangers lovende Tora Bøgeberg Lilleaas 100 meter på 12.22w/+2.5 og 200 meter på 25.06w/+2.3. Eilén Brenne fra Herkules løp raskest på 800 meter med 2:13.95. Resultater.


text: Skjøt vilt mot statsminister Den palestinske statsministeren, Ahmed Qureia, ble evakuert etter skuddveksling mot et møte på Vestbredden i kveld. 22.06.05 20:10 22.06.05 20:19 Statsministeren kom ikke til skade da det ble løsnet skudd mens han besøkte flyktningeleiren Balta ved byen Nablus på Vestbredden. Ahmed Qureia holdt en tale i en bygning i leiren da skuddene ble avfyrt utenfor. - Dette landet trenger ro og orden, sa Qureia like før skuddsalvene avbrøt ham. I følge AP ble Qureia avbrutt midt i en tale av skuddsalver. Livvaktene fikk raskt evakuert statsministeren, og mens kortesjen forlot flyktningeleiren i høy hastighet, gikk en bombe av 300 meter fra bilene. Angrepet er det nærmeste de lokale militante gruppene har vært å ta livet av en av sine egne ledere. Ingen skal ha kommet til skade som følge av skuddvekslingen og eksplosjonen. Minst en person skal være pågrepet.


text: Redde for å ha med barna på skilsmissemekling – NRK Sørlandet – Lokale nyheter, TV og radio Foreldre vil ikke ha med barna sine på den første skilsmissemeklingen fordi de frykter det vil påvirke utfallet av samværet. I fjor kom drøyt 800 par til mekling i Vest-Agder, men bare 160 av dem valgte å ta med barna til første møte. Publisert 11.01.2016, kl. 05.16 Den såkalte BIM-modellen, som står for barn i mekling, er et nytt opplegg der foreldrene tilbys å ta med barn over sju år på første mekling ved samlivsbrudd. Men bare et fåtall av parene tar med seg barna på første meklingsmøte. Terapeut Tom Åge Besteland ved familiekontoret i Vest-Agder tror det er fordi mange foreldre er redde for å ikke få omsorgen de ønsker. Les også: – Barn i skilsmissmekling har dempende effekt – De har kanskje tenkt at barnet vil være halvparten hos hver av foreldrene, men så sier barnet noe helt annet. Det kan være tøft for foreldrene, sier Besteland. I fjor kom drøyt 800 par til mekling i Vest-Agder, men bare 160 av dem valgte å ta med barna til første møte. Av de 800 hadde noen par barn som var for små, men det lave tallet sier likevel noe om skepsisen hos foreldrene, mener Besteland. – De tenker kanskje at det kan bli en ekstrabelastning for barna å komme her. Det er mye usikkerhet og følelser for dem som kommer til mekling og de kan nok være redde for å ta en gal beslutning i forhold til barna. Astrid Strandbu arbeider i Regionalt kunnskapssenter for barn og unge ved Universitetet i Tromsø. I Grenland har modellen med barn i mekling blitt praktisert i en årrekke, mens i fjor var første året Agder tilbød opplegget til alle par som gikk fra hverandre. Besteland sier de har svært gode erfaringer. – Foreldrene venter på venterommet, og barna får tre åpne spørsmål; Hvordan de har det? Hva som har skjedd, slik de opplever det? Og om de selv har noen ønsker? Astrid Strandbu arbeider i Regionalt kunnskapssenter for barn og unge ved Universitetet i Tromsø. Hun forsker på BIM-modellen. Etter å ha gjennomført en spørreundersøkelse med over fire hundre barn fra 250 meklinger, er hun ikke i tvil om at det er svært positivt å involvere dem tidlig. – De barna som blir invitert og spurt om de vil være med på mekling ønsker det, sier Strandbu. – I 1997 var to prosent med, i 2011 fire prosent. Jeg håper barn blir involvert i mye større grad enn nå i mekling. Jeg tror det kan hjelpe barn og foreldre gjennom en livskrise hvis foreldrene får mer støtte og hjelp til å bringe fram barnas perspektiv.


text: Dårlige Sønnak Nautilus batterier - Båtforumet - baatplassen.no. Din hjemmehavn på nettet! Dårlige Sønnak Nautilus batterier Av mortenl, 24.Mars.2009 i Båtforumet Startet: 24.Mars.2009 (redigert) Noen som har erfaring med Sønnak Nautilus batterier? Mine er snart 2år gammle, merket i fjor høst at jeg hadde lite strøm til stadighet, da jeg ikke fikk startet dieselvarmeren. Batteriene sto i båten da jeg kjøpte ny båt hos Viksund 2007. 3 stk 145ah Sønnak Nautilus. Tok kontakt med Sønnak i Stavanger som ikke forsto problemet og mente det selvsagt var noe med båten. Når det er sagt så er det 2 batterier som er ødelagt, 1 celle gir ikke utslag, den samme på begge batteriene. Det tredje batteriet var helt ok. Jeg har passet på batteriene etter alle kunstens regler, har hatt båt i mange år. Batteriene er etterfyllt med vann og hatt jevnlig ladning hele vinteren med ladac vedlikeholds lader. 2 av 3 er ødelagt. Sønnak forlangt 3750 kr. for 2 stk ny, fikk heller ingen prosenter av Sønnak leverandør i stavanger. Kan en egenligt bare avslå slik og si at du har feilen?? Neste gang blir det Biltema batterier, de holder helt sikkert samme kvalitet som Sønnak hvis gjennomsnitts levetid på 145ah batterier er 2 år. Ellers så bør jo Viksund og Viknes vurdere Biltema batterier hvis en skal skifte for kr.4000 i batterier annen hvert år. Redigert 24.Mars.2009 av mortenl Bostedskommune: Rogaland, Stavanger Båtfabrikat/modell: Viksund 310 St Cruz Navn: Mariell Båtlengde: 31-35 fot Svart 24.Mars.2009 (redigert) Det er velkjent at Sønnak Nautilus raskt taper spenningen, men at de så tidlig går kaputt er ikke så kjent, det var rart siden du har passet på ladingen. Jeg skifter nå i år ut et 5 år gammelt Nautilus på grunn av lav spenning, det synes som kapasiteten fortsatt er tålig bra, men som du har erfart liker ikke dieselvarmeren den lave spenningen når den skal starte. Redigert 24.Mars.2009 av Haba Svart 24.Mars.2009 Personlig synes jeg det er møkkabatterier, av forskjellige grunner. Du får Nautilus i et par varianter, mulig jeg hadde/har de åpne som flere andre på forumet har klaget på - gjelder vel egentlig spenningsfall rett etter belastning - du får ut endel amp men spenningen ligger generelt lavere enn hva andre batterier stabiliserer seg på under belastning. Mine var slik at jeg teoretisk hadde tappet banken med 50% enda batteriene var fulle - sett ut fra målt spenning. Jeg kjenner også flere som har fått disse i vrangstrupen. Jeg byttet Nautilus mot Euroglobe (110A) - kr. 995,- for å prøve dette. Ellers tror jeg Varta også er bra (kr 1200,- hos Thorshov). Mine Nautilus 115Ah ble vesentlig dårligere etter en sesong, celle nr 1 på begge batteriene var litt dårligere enn de andre. Ved belastningstest hos forhandler merket de at batteriene var dårligere enn de skulle være, og jeg fikk to helt nye batterier fra den nye serien som kom ifjor (tykke håndtak). Telefoner til sønnak var alt fra hyggelig, en litt sur kæll skulle ha det til at det ikke var noe feil, og jeg fikk tilslutt beskjed med brysk tone om å levere de hos denne forhandleren til test siden jeg ikke ga meg. Jeg håper de nye batteriene ikke er som de andre var, og det finner jeg vel snart ut nå. Jeg bruker Ctek XS25000 lader til batteriene. Båtfabrikat/modell: Seilbåt Navn: Spinnaker_NOR Båttype: Seil Båtlengde: 31-35 fot Byggemateriale: Plast Er det disse batteriene med blå topp ? Jeg har 2 sønnak 110ah som ble byttet på garantien for et år siden , har målt syrevekt og sjekket at det er nok vann på de men jeg synes de taper seg veldig fort. Blå topp ja. De er da 115Ah, skal være. Hvem lader bruker du da? Tror det er viktig for disse batteriene med en god lader. Jeg har vedlikeholdsladet i hele vinter, og jeg er svært spent på hvordan de er iår. Quick SBC250 lader , mulig det er 115ah de er , men syrevekten er på topp og det var ikke noe tapt vann i de , kan de alikevelvære dårlige da ? En Eber 5kw varmer og en vanlig kjøleboks sak , hva vil disse 2 sånn ca bruke av ah på et døgn ? Redigert 24.Mars.2009 av Enzo Hva forstås med "Hvem lader"? Har vært mye klager på Sønnak Freeline/Nautilus batteriene her inne. Har også andre steder hørt om båteiere som er missfornøyd med dem. Jeg har vært på batterijakt i en periode. Fikk svar fra en om at han kunne skaffe meg Exide batterier til en rimelig penge. Og Exide var jo skikkelige kvalitets batterier. Gikk inn på siden til http://www.exide-nordic.com/no/ og fant ut at Exide fritidsbatterier til båt var: Ja nemlig, Sønnak Nautilus. Har jo vært tatt opp før denne saken Det går an å lade batteriene i hjel også. Ikke at jeg tror noen her har gjort det, men om du ligger med konstant vedlikeholdsladning kan platene bli såkalt "harde" og få problemer med å ta til seg ladning, og om float-spenningen er 13,8 volt kan de også "koke", miste vann og kapasiteten permanent. Batteriene trenger neppe lades skikkelig opp mer enn et par ganger i opplagstiden. Sønnak Nuatilus Freeline kommer kun i 75Ah og 115Ah i følge typelista, så jeg antar at det er 115Ah batterier du har. De er svært mye brukt fordi de er billige, men skal man dømme etter antallet innlegg fra forskjellige brukere her på forumet, har det vært mye problemer med disse batteriene. Jeg hadde som deg tre av disse batteriene. Et batteri hadde en defekt celle og klarte effektivt å dra med seg de 2 andre ned i kjellern. Jeg reklamerte på alle 3 etter 2 år og fikk 2 nye. Det tredje batteriet var såpass greit at de ikke ville gi meg et nytt. De 2 siste årene har det fungert tålig bra, men spenningskurven på disse batteriene er slik at spenninga detter som en stein så snart man begynner å belaste dem. Jeg har strøm nok, men enkelte kresne forbrukere er litt hårsåre og krever høyere spenning. Du kan lese om mine problemer og andre med tilsvarende problemer i denne strengen: "Slappe Sønnak batterier" Har nå 2 stk Freeline som skulle ha begynt på 3. sesongen og 1 som skulle begynyt på 5. sesongen, men driver akkurat nå og installerer noe skikkelig AGM greier fra Hawker. Ikke fordi mine Exide Nautilus Freeline 115Ah batterier er kaputt, men fordi jeg fikk et tilbud så rasende bra at det var umulig å si nei til. Det fine med disse AGM-batteriene er de, i motsetning til Nautilus Freeline, har en spenningskurve med meget høy hvilespenning og spenningen fortsetter å holde seg meget høy selv om batteriene lades ut mye. Redigert 24.Mars.2009 av Lotus Leste at Eber bruker ca 70W på max og et normalt kjøleskap 40W - det blir ca 9 Ah (216A/døgn) hvis alt står på hele tiden. Vil vel tro at du kan regne 1/4 (litt vanskelig å si ut fra bruk) av dette normalt da hverken Eber eller Kjøleskap går på max - si 54 A pr døgn worst case kanskje. Mine Sønnak Batterier 115 Ah ble levert med båten ny i 2003, dvs de skal påbegynne den 7 sesongen snart. Jeg er har bare ladet de jevnlig, fylt en skvett vann en sjelden gang. For meg har de gjort nytten, startet båten (men nå er det en usedvanlig lettstartet Yanmar), samt forsynt oss med nødvendig strøm i havn og uthavn. Kan ikke si meg annet enn fornøyd, jeg tar hvert år som en bonus nå. Har denne type varmer og et 85L kjøleskap. Erfaringen fra i fjor, mål med batteri-monitor, er grovt: Sommerforbruk, dvs sjelden/aldri varmeapparat på = ca. 45 Ah pr. døgn. Forbruket økte på veldig varme dager, da proposjonalt med øl-inntaket . På høsten var forbruket vesentlig høyere, selvsagt grunnet varmeapparatet. På dager hvor det stod på mesteparten av tiden (bortsett fra ~5 - 6 timer på formiddagen) var jeg fort nærmere 90Ah. Så, det er nok fullt mulig å passere godt over 100Ah om det blir kaldt nok. Vær obs på at varmeren restarter med glødeplugg fra laveste trinn. Trodde den gikk på et slags sparebluss, men den restarter faktisk når den går opp til neste trinn. Da går det ~ 20A i en periode på noen minutter. Dermed kan det fort gå mye strøm, også om varmeren går på lavt nivå. Mvh . BEG Jeg har deltatt i disse Nautilus diskusjonene før, og dette fører ingen steder hen. Selvsagt vil det være en del misfornøyde kunder av en bestemt batteritype når de omsettes i hopetall. Spørsmålet er om batteriet er dårlig, hvilke feil som oppstår og hvorfor. Legg batterifabrikat litt til side og se på hva som fortelles. Det er noen som har Nautilus batterier stående i åtte til ti år uten problemer, og det gjelder faktisk ganske mange. Så har vi noen tilfeller hvor et av to eller to av tre batterier havarerer i samme båt. Det er selvfølgelig da enten et forbruksbatteri som er defekt og et startbatteri som har overlevd, to forbruksbatterier som har havarert mens startbatteriet fremdeles lever, eller kanskje to av tre forbruksbatterier som har tatt kvelden. Det rare er, at det alltid er noen som får batteriene til å vare mens enkelte alltid har problemer med hele eller 2/3 deler av forbruksbanken. Dette Nautilus batteriet har relativt tynne plater til å være et forbruksbatteri, det har under middels lommeseparatorer og ikke høydensitetsplater. Det er med andre ord et batteri som neppe er i stand til å levere mange dype utladninger, og det er i tillegg det billigste batteriet Sønnak leverer. Man må være litt obs på hvilke egenskapene et batteri har og justere forbruket etter dette. Dette er en folkesykdom, for forbruket i båtene har økt mer enn hva enkelte batteriinstallasjoner kan takle. Ladeeffektivitetsfaktoren i denne typen / kvalitet synker fort når det ikke brukes riktig, og da viser også de fleste batterimonitorene feil. Diffusjonsegenskapen i platene forsvinner gradvis og spenningen synker under belastning. Så får man de andre feilmekanismene i batteriene på toppen. Å velge mellom billigbatteriene er som et lotteri, av og til vinner man. Vet ikke om du er klar over det, men alle batterimonitorer beregner automatisk ladeeffektivitetsfaktor for hver eneste syklus som gjøres. Fint hvis du kan forklare hvorfor du mener at de fleste batterimonitorer viser feil når ladeeffektivitetsfaktoren blir dårligere. Slik jeg ser det er det du sier en umulighet, men du har kanskje en forklaring? Det er en relativt enkel forklaring på dette. Begynn med det enkleste først. Hvor mye stiger temperaturen i platene under ladning og hvordan er det termiske forløpet i platene etter at gassespenning er oppnådd? Calculated CEF blir svært upålitelig med mindre temperaturen holdes stabil i batteriet, og spesielt etter at batteriet begynner å utvikle feil. Dette er et fenomen som også påvirker Paukert verdien i batteriet etter kort tid, for kapasiteten i et batteri avhenger av belastning. Hvis man belaster et batteri med en stor belastning, så har man i praksis ikke like stor kapasitet i batteriet som når man belaster batteriet med en mindre belastning. Men dette betyr ikke at kapasiteten er borte i batteriet hvis man lader det fort ut, man får bare ikke nyttiggjøre kapasiteten fordi spenningen blir for lav. Hvis man skruer av belastningen så henter batteriet seg inn igjen fordi diffusjonen i platene også får hentet seg inn. "Teoretisk" tar det like lang tid å lade batteriet opp i forhold til mengde elektroner man har tatt ut, men ikke i praksis. Av alle de batterimonitorene jeg har testet, er det ingen som klarer å gjøre dette riktig, derfor utviklet jeg min egen. Det vises tydelig at du ikke har båt. Verden er ikke slik du tror den er. For de som ikke er like drevne i dette, er det slik at Peukerts lov forteller noe om hvilken ampertimekapasitet man har i relasjon til hvor fort eller sent batteriet lades ut. Dette har INTET med ladeeffektivitetsfaktoren å gjøre! Hvordan temperaturen stiger i batteriet under lading og det termiske forløpet i platene - både FØR - og etter at gassespenningen er oppnådd har med ladeeffektivitetsfaktoren å gjøre. Ikke bare har, det ER ladeeffektivitetsfaktoren! Og det var faktisk ladeeffektivitetsfaktoren du pratet om i innlegget ditt og som du påstod ikke kunne beregnes av de fleste batterimonitorer. Dette er feil. Den både kan beregnes og den blir beregnet for hver eneste ladesyklus. la oss hoppe videre til Peukert, siden du drar inn ham. Peukert har absolutt et poeng, men det har ikke du. Du kjenner tydeligvis ikke til at de aller fleste batterimonitorer også benytter seg av Peukert som en del av beregningsgrunnlaget? Et nytt utdrag av brukerveiledningen er absolutt på sin plass: Men la oss nå anta at battmeteret er dum som et stykke brød. Vil det da spille noen rolle for kalkulasjon av ladeeffektivitetsfaktor om strømuttaket fra forbruksbanken varierer litt? Nei, faktisk ikke. Hadde du selv hatt båt, ville du visst at vårt forbruksmønster varierer kraftig, men for den enkelte båteier er forbruksmønsteret ganske likt for hver gang. Derfor blir beregningen av ladeeffektivvitetsfaktor ikke påvirker i noe særlig grad, da bruksmønsteret er mye av det samme fra gang til gang. Og er det mot formodning ikke alltid likt, vil det likevel over tid jevne seg ut. Derfor spiller det du sier ingen rolle for ladeeffektivitetsfaktoren. Dette altså om battmeteret var dumt som et stykke brød. Nå er battmeteret faktisk ikke noen teiting. Battmeteret tar selvfølgelig disse hensynene i betraktning, så derfor blir det du sier feil - i begge alternativene. Battmetere er smartere enn du ser ut til å tro. Kanskje du heller skulle kjøpt en slik Xantrex batterimonitor som jeg har i stedet for å utvikle din egen? Min monitor har nemlig alle de funksjonene du antok at den ikke hadde. Og det har faktisk de fleste andre batterimonitorer også. Redigert 25.Mars.2009 av Lotus Svart 25.Mars.2009 Du må være snill og bruke teskjeen litt Lotus. Batterimonitorene virker bra, men de er ikke fullverdige batteritestere. Du har selv beskrevet svakhetene i tråden "slappe Sønnak batterier". Det fine med batterimonitorer er at brukerne av båtene lærer seg å bruke systemet riktig, og da utvikler ikke systemene og batteriene feil i samme grad som før. Da virker også batterimonitorene bedre, for monitoren trenger ikke lenger å gjøre så mange "øreavrundinger" for å berolige brukeren. Jeg har snakket en del med en av de som utvikler for Xantrex i anledning egenskapene i Enersys Odyssey batterier, og har fått mye verdifull informasjon til min batteritester. Min batterimonitor ble egentlig konstruert som en batteri og ladetester er ikke laget for å berolige meg eller en nervøs bruker, men for å fortelle meg sannheten til enhver tid. Jeg har nå innhentet tilbud på å få gjort noen endringer på testeren for å klargjøre den for kommersielt salg, og hvis du er interessert så kan du få kjøpe en. Med din interesse for batterier burde du absolutt ha en slik. Primært gjøres endringen for at den skal kunne kobles til USB og samtidig at den skal kunne anvendes på batteribanker med høyere spenning for å få et bredere marked. Hvis noen er interessert, send meg en IM. Det er kjekt med henvendelser på testeren, men for å unngå misforståelser så egner den seg ikke til permanent installasjon i en fritidsbåt. Den er myntet på de som driver testing og verifisering av batterisystemer i stort omfang eller på grunn av krav om å periodisk kunne dokumentere tilstanden på batteribanken. Går det ikke an å ha en tråd på dette forumet om strøm uten at det skal gli over i off topic med masse intern diskusjon om diverse som ikke har noe med selve temaet å gjøre , det handlet om batteri og ikke monitor osv Nå har ikke laderen stått på konstant i hele vinter, men jeg har passet godt på å holde batteriene på topp i hele vinter. Laderen er en 8 trins lader med temperaturføler, og når batteriet er fulladet kobler den ut og vedlikeholdslader når den merker det er behov. Laderen er konstruert for å kunne være tilkoblet permanent. Har ikke Sønnak slike gel batterier? Er ikke de bedre og trygere i båt? Bostedskommune: Hordaland, Fjell Båtfabrikat/modell: 2004 Scand Tropic 27 m/VP-AD41-200hk Navn: Anelida Båttype: Motor Båtlengde: 26-30 fot Byggemateriale: Plast


text: ...forundret over at Mercedes tør å introdusere en i bunn og grunn åtte år gammel bil som en helt ny modell... Heller ikke den minste bensinmotoren ved navn C 180 Kompressor har fått den oppdateringen den har i normale C-klasse. Det betyr at du må klare deg med 143 hester og 220 newtonmeter. Bedre på toppen Videre oppover er ting litt mer à jour. C 200 Kompressor har fått 184 hester og 250 newtonmeter. De to beste motorene kommer dessverre neppe mange til å kjøpe. C 230 og 350 blir med sine V6ere på henholdsvis 204 og 272 hester så dyre at de neppe blir noen vanlige syn på norske veier. Skuffende forbruk Forbrukstallene er gjennomgående noe lavere enn på utgående variant, men særlig imponerende er det likevel ikke. C 200 CDI trenger 0,58 liter per mil som kan sammenlignes med konkurrenten BMW 1-series 0,45 liter på samme øvelse. Til og med en langt større og sterkere bil som 520d klarer seg med 0,51 liter per mil. Nå er riktignok BMWs tall eksepsjonelt gode, men også sammenlignet med andre produsenter bærer disse sifrene preg av det faktum at dette er gårsdagens teknologi. En sekssteget manuell girkasse er standard på alle motorer. Firerne kan leveres med en femtrinns automatkasse, men C 230 og 350 har den nye syvtrinnskassen som opsjon dersom du ikke vil gire selv. Mens nye C-klasse imponerer med fine kjøreegenskaper og god komfort, var forrige C-klasse i større grad en ren komfortbil. Mercedes hevder å ha finjustert chassiset for bedre kommunikasjon og lekenhet, men vi er likevel spente på hvor godt man klarer seg med gamle C-klasses basis i en bil som bør ha et visst sportslig preg også på veien. En udiskutabel nyhet er i alle fall den nye styringen Direct-steer som leveres i kombinasjon med en sportspakke med store hjul og sportsunderstell. Direct-steer ble vist første gang i forbindelse med en facelift av roadsteren SLK og innbærer en ikke-lineær utveksling som øker i takt med rattutslaget. Ingen biler har kommet på markedet med denne løsningen ennå, så hvordan det fungerer i praksis, må vi vente med å se. Så hva er da årsaken til at man har valgt å gå for en slik halveisløsning? Kostnader, selvsagt. Det er rett og slett billigere å basere CLC på en gammel plattform enn en nyere og mer avansert. Derfor er da det litt rart at prisene trolig ikke blir spesielt mye lavere enn for vanlige C-klasse, ikke minst med tanke på at CLC er mer en slags kompaktklassebil. Vi regner med at startprisen for 200 CDI vil ligge et sted rundt 360-370.000 kroner. Til Norge kommer bilen i mai.


text: Futt'n Fart Cycling Team (tidligere Futt'n Fart Running Team): Grønne nyttårsforsett for 2014 - all in (i hvertfall nesten)! Grønne nyttårsforsett for 2014 - all in (i hvertfall nesten)! Til de som ikke har fått det med seg - hvert år har jeg ett nytt grønt nyttårsforsett. Jeg våger å påstå at jeg allerede lever forholdsvis miljøvennlig. Men som innbygger i verdens rikeste land er man en turboforbruker, og det er mye som kan skjerpes inn. Målet mitt er å minske karbonavtrykket mitt for hvert år som går, og det er fortsatt mye å ta tak i. Før jeg kommer til saken, bare en liten digresjon. For hva skjedde med Blekkulf? Jeg hadde nesten glemt ham selv inntil jeg selv ble kalt Blekkulf i høst da jeg ved en festlig anledning kom til å informere (les: misjonere) om at det var både bedre og billigere å kutte ut å kjøpe plastposter på butikken, og heller kjøpe handlenett og biologisk nedbrytbare avfallsposer på rull. Men det tok jeg som et kjempekompliment. Ikke har jeg barn selv, men jeg bryr meg likevel om hvilken verden de som kommer etter oss skal arve - og jeg oppfordrer alle (særlig dere som har noen skal arve dere) om å bry dere litt mer. For å sitere blekkspruten himself: Bruk hodet - vi har bare én klode! Jeg har hatt grønne nyttårsforsett noen år nå, og tidligere forsett har vært å kutte ned på strømforbruket, sykle hele året, kutte drastisk ned på bruken av plastposer m.m. Fjorårets forsett var å begynne å spise bønner og linser, og spise det til middag minst én gang i uka. Jeg lever på et karboredusert kosthold (men ikke lavkarbo) og trener mye - så proteiner er viktig. Skal jeg kutte ned på kjøtt, må det byttes ut med andre proteinkilder. 18 % av klimautslippene kommer fra dyreproduksjon. Her kommer vi ikke langt med å skylde på Staten. Vi som forbrukere har skylda for den økende kjøttkonsumpsjonen. Forbrukerne, som er oss, har enorm makt, bare se på det som har skjedd med innholdet av palmeolje i norske matvarer. Forbruket i Norge har blitt redusert med 2/3 i løpet av ett år! Det er så voldsomt at det har vakt internasjonal oppsikt. Vel, som dere nå sikkert skjønner - som i fjor, handler årets forsett om å redusere min egen kjøttkonsumpsjon. Jeg kommer ikke til å bli vegetarianer i år heller. Men jeg skal kutte ned enda mer enn jeg allerede har gjort. For 2014 har jeg mer enn ett forsett, men alle er bare en fortsettelse av ting jeg allerede er i gang med. Jeg skal bare gjøre mer av det og være konsekvent. Så her er årets forsetter: 1. Kjøttfrie dager. Siden jeg skulle lære meg å spise bønner og linser i år har jeg lest flere bøker om emnet. Blant annet leste jeg Yngve Ekerns Kjøttfrie dager, og ble veldig inspirert. Så det er årets største endring. Fra nå kan jeg spise kjøtt maks to - 2 ganger i uka. Yngve Ekerns prosjekt er at kjøtt kun spises i helgene. Men siden jeg har mest tid til å lage måltider som tar lang tid i helgene, lager jeg nok store porsjoner bønnegryter da. Og om noen lurer, kylling er også kjøtt! Jeg har stort sett allerede gått helt over til fiskepålegg det siste året. Så den omleggingen er tatt allerede. Men ost er jeg ikke villig til å gi opp helt - så det forblir en last. 2. Når jeg så skal spise kjøtt, skal det være KVALITET! Dyr som har hatt det greit mens de levde. Det er slutt på billig kyllingfilet. Heldigvis har utvalget av kjøtt fra frittgående dyr og vilt økt i vanlige matbutikker, men det er fortsatt mye å hente. Visste dere f.eks. at pølsemakeren Leiv Vidar ønsket å gå over til å bli 100 % økologiske,og kun bruke økologisk kjøtt i sine pølser. Men at det ikke var mulig siden, det nesten ikke var norsk økologisk kjøtt å oppdrive. Og import av svinekjøtt er det masse restriksjoner på. Trist! 3. Det samme gjelder fisk - så langt det går skal jeg spise fisk som er bærekraftig produsert. Mine dager som scampispiser er over, med mindre det er KRAV-merket. Dyrere, men bedre. Heldigvis synes jeg sei er godt, for det kan man spise så mye man vil av uten å få dårlig samvittighet (billig er det også). Her er en liste over fisk man kan spise med god samvittighet - og hva man skal tenke seg om før man kjøper og spiser. 4. Når det er mulig å velge økologiske produkter, skal jeg gjøre det - konsekvent. 5. Lese på matvarene hvor de kommer fra, og velge så kortreist som mulig der det går. Når valget står mellom løk fra New Zealand og løk fra Toten, velger jeg løk fra Toten. Ikke fordi jeg er patriot, men fordi det betyr minst utslipp. Samtidig skal man ha i mente at det er noen land i verden som er avhengige av at jeg som rik nordmann kjøper det de produserer. Men det gjør jeg ved å kjøpe ting som ikke dyrkes i nærområdet. 6. Velge svanemerkede og grønt punkt-merkede produkter mv. Og kjøpe elektronikk (som jeg sjelden gjør) som bruker lite strøm (de koster mer, men det sparer man jo inn). 7. Bileier blir jeg ikke før jeg har råd til en Tesla - og det skjer ikke i 2014 (kanskje aldri). Men det lever jeg godt med! Om noen lurer, dette betyr ikke at kommer til å takke nei og være vrang om jeg blir bedt på middag. Disse reglene gjelder kun i mitt hus. Men til de som måtte komme til meg på middag framover, så er dere herved advart. Tror forresten at jeg skal føye det til lista over forsetter - be flere på middagsbesøk i 2014! Eksempel på hva som kan ventes ved middagsbesøk hos meg; kikertsuppe. Allerede testet på flere med gode tilbakemeldinger. Når det er sagt, aksjonen Kjøttfri mandag har begynt å bre om seg - og det kan alle klare. Så jeg oppfordrer selvsagt de som leser dette til å henge seg på det. I 2014 skal jeg spise og nyte veldig, veldig bra og god mat, i tillegg skal jeg spare penger samtidig som mitt klimafotavtrykk skal bli mindre. Hey, hey - den gode følelsen av en ekte kindereggopplevelse. Om du også har lyst til å bli litt grønnere (ja, bli med!), kan du lese få gode tips hos Grønn hverdag. Lagt inn av Adelheid kl. 21:01 Etiketter: Ernæring, Mat, Miljø Silja 1. januar 2014 kl. 21:39 Sprekt!!! Jeg har allid håp om å spise mer fisk men det er ikke lett når jeg har to sære guttunger (jepp - Tim er guttunge når det kommer til fisk, hehe). Vel, det kan jo hende det blir lettere om jeg tilbereder fisken på en litt mer spennende måte enn bare tradisjonell og kjedelig kokt fisk.... hem... jeg får kanskje google "spennende fiskeretter" ;-) Imponert over innsatsen din i matveien Adel - det er inspirerende å lese så takk for at du sprer litt inspirasjon også i matveien ;-) Adelheid 2. januar 2014 kl. 07:53 Jeg slet med å spise fisk selv fordi jeg hadde vokst opp med veldig kjedelige retter (les: vonde) på den fronten. Men nå som jeg har styringen selv er det noe annet - godt, godt, godt! Unger kan lære, Tim må skjerpe seg! Alt er forresten godt i wok, og det er mange forskjelige typer fisk man kan bruke. Sees plutselig, ja. :-) Frk. Løpeskjørt 2. januar 2014 kl. 08:44 Jeg har også å invitere flere på middag i 2014 på min "liste", så be ware! Plutselig får du en middagsinvitasjon. :D Jeg må jo kutte ut gluten og melk, så jeg sliter litt med å kutte ut kjøtt i tillegg, men kjøttfri mandag har jeg tenkt en stund på. Det bør jeg klare. Og spise mer fisk. Fiskewok er jo himmelsk godt! Før kjøpte jeg stort sett det billigste, men de siste par årene har jeg vært mer bevisstt og velger oftere økologisk. Men jeg er ikke konsekvent. Kan bli flinkere på den fronten. :) Godt nytt år, Adelheid! :) Adelheid 2. januar 2014 kl. 20:29 Jeg er sulten ved middagstider hver dag jeg, så det er bare å sende en invitasjon min vei. :-) Kjipt at du må kutte ut gluten og melk - da blir det mindre å velge på. Men gå for kjøttfri mandag. Det finnes f.eks. mange veldig gode veggisburgere man kan lage som ungene sikkert også kommer til å like, eller fisk da. Lykke til. Frk. Løpeskjørt 3. januar 2014 kl. 09:38 Takk - og will do. :) Fisk på mandager tror jeg skal innføres. :) Adelheid 3. januar 2014 kl. 20:24 Bra, og blir ungene sure så skyld på meg - tante Grusom! :-D Og forresten, burde ikke løpeskjørt.no begynne å selge noen fine handlenett? Frk. Løpeskjørt 3. januar 2014 kl. 20:51 Haha, det får de tåle. :oP Det ble forresten økologisk rømme til tacoen i dag - takk til deg. :o) (Selv om grønnsakene var helt ordinære - akkurat der glemte jeg det helt.) Jo, jaggu! Med løpemennesker på! Adelheid 4. januar 2014 kl. 20:42 Tommel opp for begge tiltak. Du har en kjøper. :-) Frk. Løpeskjørt 5. januar 2014 kl. 15:18 Jess! :o) Frk. Løpeskjørt 7. januar 2014 kl. 08:58 Kjøttfri mandag ble gjennomført i går! Fra min side i alle fall. Stian glemte det og spiste både biff stroganoff og ga barna skinke på matpakka. :oP Og jeg kjøper økologiske grønnsaker og tenker på deg. ;o) Adelheid 7. januar 2014 kl. 11:34 Neimen Stian da... Men bra jobba til deg! Når det gjelder økologiske grønnsaker så er det jammen ikke mye å velge på heller. På Meny har de litt, men ellers er det ganske stusselig. Tenkte jeg skulle gå amok på Helios etter neste lønning. Er jo i ferd med å bli verste hippien her. :-) Frk. Løpeskjørt 7. januar 2014 kl. 11:42 Nei, det er neimen ikke store utvalget. Har kjøpt litt innimellom, og ofte bærer de preg av å ha ligget lenge. Men nå kjøpte jeg på Meny, og der var kvaliteten formidabel. :) Anne-Brit 7. januar 2014 kl. 08:28 Bra tiltak, her har vi alle litt å lære. Men oppskrift på den suppen, har du publisert den før tro? Ville svært gjerne ha forsøkt den! Adelheid 7. januar 2014 kl. 11:30 Den er publisert før, i én utgave - http://futtnfart.blogspot.no/2013/01/bnneutfordringen-sa-langt-januar.html Men nå varierer jeg ingrediensene ganske mye hver gang hva angår grønnsaker og krydder. Godt blir det uansett. Det gjelder å få så kraftig farge som mulig. Så vær advart, kombinasjonen gurkemeie og paprikakrydder er potent. Søler du det på klærne blir du aldri kvitt flekken. Men bra for kroppen da.


text: Trondheim har et av landets dyreste nattbusspriser -Trd.by I Trondheim er det dyrest å kjøre nattbuss, sammenlignet med de andre storbyene. Trondheim har et av landets dyreste nattbusspriser Sammenlignet med de andre storbyene i Norge tar Atb mest for billetten hjem om natta. Om Trondheim skal bli Nordens beste studentby, må taksten inngå i periodebilletten, mener velferdstinget. Publisert: 15 august 2017 15:05 Sist oppdatert: 15 august 2017 15:34 Har du tatt i bruk nattbussen til Atb? Per i dag er taksten på 100 kroner å ta i bruk selskapets nattilbud. Det gjør at Trondheim er den dyreste av de største studentbyene å kjøre nattbuss i. I fjor ble nattaksten på nattbuss fjernet i Bergen, mens i Oslo er det flere år siden avgiften ble historie. Kollektivselskapet i Stavanger fjernet taksten 1. januar 2016 på eget initiativ. De ønsket å senke terskelen for å bruke kollektivtrafikk med en omlegging av både soner og billettpriser. I alle de nevnte byene kan du bruke periodekortet på nattbussen. Tromsøs kollektivtransport tar 80 kroner for nattbussen (90 kroner hvis du ikke har kjøpt billett på forhånd), mens i Trondheim koster det 100 kroner å komme seg fra a til b etter midnatt. Går reisen din så langt som Klæbu eller Malvik må du betale 150, mens bussturen til Stjørdal og Orkdal koster deg 200 kroner. Trondheim har dermed det dyreste tilbudet for å komme seg hjem på natta sammenlignet med de andre største studentbyene i Norge. - Forutsetningen for drift av nattbuss i Trondheim er at den økonomisk skal være selvfinansierende. Prisen på billettene er derfor satt tilsvarende den kostnaden det er å drifte tilbudet, sier presseansvarlig i Atb Grethe Opsal. Hvordan nattbussprisene løses fremover er en politisk beslutning, og Atb forholder seg til de politiske avgjørelsene når de tas, forteller hun. LES OGSÅ: Trondheimsstudenter protesterer mot dyr nattbuss: - På 40 minutter fikk vi 1000 underskrifter Økonomisk samarbeid må til Tidligere i juni ble forslaget om å fjerne nattbusstaksten for studenter og ungdom tatt opp i fylkestingmøte på Røros. Her ble det vedtatt at kommunen skulle ta stilling til problemstillingen til høsten. Både fylkeskommunen og Trondheim kommune må være med på spleiselaget om fjerningen av nattaksten skal bli et faktum. Tidligere leder for Velferdstinget, Ida Jodanovic, mener det er et steg i riktig retning, sier hun til Dusken.no. Tidligere i år samlet hun inn over 8000 underskrifter fra studenter som ønsket å fjerne taksten. - Jeg skulle ønske fylkeskommunen tok hele ansvaret siden kollektivtransport er deres ansvar, sier Jodanovic til Dusken.no, som vil fortsette å presse politikerne. Thomas Krogstad Eriksen (28) er ny leder for Velferdstinget, og er spent på prosessen videre. - Vi venter på klarhet i hvem som skal føre saken videre og hvem vi skal forholde oss til. Fylkeskommunen var positiv til forslaget om å fjerne nattaksten hvis de fikk økonomisk støtte av Trondheim kommune eller miljøpakken. Men fylkeskommunen kan ikke vedta dette alene. Det må være en form for dialog mellom partene for å få ballen til å rulle videre, sier Eriksen. Målet er få nattaksten inkludert i periodebilletten for studenter og ungdommer i byen, slik at de som faktisk tar i bruk den kollektive trafikken skal ha muligheten til å komme seg hjem uten at det koster mye. - Dersom Trondheim skal nå målene man har satt seg om å bli Nordens beste studentby må taksten fjernes. Dette er gjort i andre store byer i Norge, og vi forventer at Trondheim kommune følger etter.


text: Wixstars Casino +50 Gratisspinn og 100% bonus med Bonuskode ▸ Anmeldelse ▸ Wixstars Casino Wixstars Casino: Anmeldelse Høyere Velkomstbonus og 50 Freespins med Eksklusiv Bonuskode! 100% +50 Gratisspinn Opptil 3000 kr Spille Nu Besøk Wixstars Casino Wixstars Casino Sikter mot Stjernene! Wixstars har eksistert på nett siden 2016 men gir en følelse av å være ny og oppdatert og konkurrerer godt med nyere åpnede casinoer. Brightnet Casinos er firma som står bak og de har lisens fra både Malta og Storbritannia for drift med godkjente spill fra noen av de største spillprodusenter på nett. Det er også tydelig at de er interesserte i norske kunder da norsk er det eneste skandinaviske språket de har oversatt nettsidene til. Du kan også spille med norske kroner. Men hvorfor bruke Wixstars casino ut i fra det enorme utvalget av casino på nett? Les denne anmeldelsen så finner du fort ut hvilke fordeler du har som kunde hos dette casino som sikter mot stjernene! Live Roulette på Norsk Casinospill & Programvare Dette er enda et casino som satser mest på spilleautomater. Her finner du 430 spill fra de mest kjente spillutviklere. Her satser de først og fremst på de mest populære spilleautomater på nett fremfor et enormt utvalg fra ukjente spill. Du finner ihvertfall de ferskeste nyhetene som Rise of Olympus fra Play n' Go som er månedens utvalgte spill i skrivende stund. Med en RTP på 96,5% og gevinster 5000 ganger innsatsen er dette absolutt et spill verdt å satse noen spinn på. De har live casino som tilbyr black jack, rulett, baccarat og lykkehjul. Dessverre har de ikke poker men de har noen få videoautomater med forskjellige pokerspill. På black jack og rulett derimot har de mange variasjoner av spillet med flere rom du kan prøve. De har også rundt 60 forskjellige skrapelodd for de som er interessert i dette. Wixstars har ihvertfall skjønt at de fleste vill ha sitt casino tilgjengelig i lommen til enhver tid og ikke bare foran PC'en hjemme. Her kan du velge blant et enormt utvalg av spilleautomater og casinospill som du enkelt kan få fatt i via din mobiltelefon. Du trenger ikke å laste ned en egen app, nettsiden og spill er godt optimalisert for både Android og iOS telefoner så du trenger ingen programmer for å få tilgang til spillene. Få velkomstbonus & Gratisspinn med Exklusive Bonuskode Klicker du Spille Nu og benytter vår eksklusive bonuskode 300stars får du en høyere velkomstbonus på din første innskudd: 100% opptil 300€ / 3000 kr+ 50 Gratisspinn. Ønsker du å bli kunde hos Wixstars uten å bruke vår bonuskode vil du få 100% opptil 200€ / 2000 kr + 20 Gratis spinn. For å kvalifisere for bonus må du gjøre et innskudd på minst 200 kroner. Da får du også 20 gratisspinn i tillegg. Du kan også sette inn 200 kroner neste dag og får 40 gratisspinn til. totalt kan du få 100 gratisspinn om du fordeler ditt innskudd på to omganger. De matcher bonus opptil 2000 kroner på begge innskudd. Omsetningskravet for bonusen er 35 ganger og du har 21 dager å greie dette kravet. Gjør du ikke det vil bonuser og gevinster opptjent med bonuspengene fjernes fra din konto. Du må også verifisere din konto først før du kan spille med bonuspenger. Du må bekrefte din alder og bosted. Dette tar som regel ikke mer enn 48 timer hos et lite casino som dette. Unike kampanjer og raskere utbetalinger er bare noen av mange fordeler lojale spillere har tilgang til i Wixstars VIP-Klubb. Mange fordeler som raskere utbetalinger og gratis søndagsspill er fordeler du vil være berettiget til bare ved å være en lojal spiller. Fordelene øker automatisk basert på spillingen din og du kan oppnå bronse, sølv og gullstatus selv, men over dette trenger man personlig invitasjon. Du trenger kun 1000 poeng for å nå gull og 100 kroner spilt på spilleautomater tilsvarer 1 poeng. VIP Status Premium og Prestige Medlem er imidlertid kun gitt ved spesiell invitasjon fra VIP Teamet. Så om du ønsker andre insentiv for å bli kunde hos Wixstars og vil føle deg som en VIP spillere så har de også et godt VIP program. Som VIP kan du oppnå flere fordeler og skreddersydde VIP Bonuser kun for deg. Nettsider og kundeservice Nettsidene er enkle å navigere og samtidig veldig flott og moderne design. På hjemmesiden er det prydet med kjente spillfigurer fra spilleautomater og hvilke kampanjer de tilbyr sine nye kunder. Her får du også mye god informasjon om vilkår for casinoet og bonuser. Spillsidene er enkle å navigere hvor du har et eget søkefelt ved siden av menyknappene. Dette gjør det mye enklere en å bla seg gjennom hundrevis av spilleautomater om du leter etter et spesifikt spill. Nederst på nettsiden finner du flere sider som forteller med om selskapet og ofte stilte spørsmål fra kunder. Her finner du mange gode svar på hvilke betalingsløsninger du kan bruke, hvor lang tid uttak tar og hvilke dokumenter man må sende inn for å verifisere konto. Om du fortsatt har spørsmål du trenger hjelp med kan du kontakte kundeservice døgnet rundt. Her kan du velge mellom live chat eller epost. Live chat er åpent døgnet rundt og du får svar i løpet av noen få minutter så dette anbefales om du har behov for raskt svar. Betalingsalternativer for Innskudd og Uttak På innskudd har du mange løsninger som overfører penger til din konto på øyeblikket. Visa, Mastercard, Entropay, Skrill, Paysafecard, Trustly og Neteller er tilgjengelig på din betalingsterminal på kundeprofilen. Du har også tilgang til bankoverføring. Har du valgt å få bonus kan du ikke bruke Neteller og Skrill for overføring av penger. Uttak fra konto kan gjøres med Skrill, Neteller, Trustly, Paysafecard, Entropay og en rekke andre løsninger som ikke er så kjent for nordmenn. Til og med Fundsend er tilgjengelig. De raskeste løsningene for utbetaling er Skrill og Neteller som ikke tar mer enn 24 timer å få pengene på konto. Wixstars casino er et veldig godt valg for de som er glad i spilleautomater og er ute etter et casino som funerer godt på mobiltelefon. Men for de som ønsker et casino med et sort utvalg av forskjellige bordspill blir nok skuffet over utvalget her med mindre du er først og fremst ute etter rulett og balck jack. Kundeservice har fått mye gode omtaler på nett og din konto blir raskt verifisert om du ønsker å bli kunde. Vilkår for bonuser er også gode i forhold til mange andre casino Tillgjenglige Spill Wixstars Casino Wixstars Casino Bonuser og Tilbud Med vår eklusive bonuskod 300stars får du en velkomstbonus på 100% opptil 3000 kr + 50 gratis spinn!


text: Lisensperioden løper fra 1.mars år én - 28.februar år to. Å være registrert må ikke forveksles med å ha lisens. Lisensen løper først fra den dagen den blir betalt, og utløper uansett 28.2. Lisensregistreringen gjøres i SPORTSADMIN av klubbens påmeldingsansvarlig. Den som har rollen "påmeldingsansvarlig" i klubben skal også ha rollen "lisensansvarlig" og skal løse lisens for klubbens roere via sportsadmin. Ved utfordringer ring NIF support på 21029090. De er tilgjengelige alle hverdager kl 08-20. Skaderådgivning og behandlingsformidling kl 09-21 alle dager. Helsepersonell med spesialkompetanse på idrettsmedisin vil hjelpe deg med din skade og har kontakt med et kvalitetssikret behandlingsnettverk i hele Norge. Alle lisensierte kan søke hjelp på 987 03 033 (fra utlandet +47 987 23033/ 91 50 20 33) uavhengig om evt behandling dekkes av lisensforsikringen. All behandling som skal omfattes av lisensforsikringen må bestilles via Idrettens Skadetelefon. Les mer om idrettens skadedelefon her Her finner du oppdatert forsikringsvilkår for 2022/23, hvlike skader lisensforsikringen omfatter og kan melde skade. Alle som konkurrerer i roing måløses lisens. Øvrige medlemmer kan løse lisens. Vedrørende NM i ergometerroing Fom 2015 kreves lisens både for NM-løp og åpne løp. For de som ikke har behov for helårslisens vil det være mulig å løse engangslisens på stedet. For roere uten roklubbtilhørighet er per dags dato også engangslisens eneste mulighet.


text: sprekk i gummiringen.. | AVforum.no Trådstarter Enebolig Enebolig skrev: Skru ut mellomtonen og legg på et tynt tynt lag med limet på INNSIDEN av gummiopphenget der sprekken er. Bruk fingeren og "masser" det inn i sprekken. Du trenger ikke legge på en hel haug langt utenfor det området som sprekken er. Hvis du ikke kommer til fra innsiden så kan du selvsagt gjøre det på utsiden,men da blir det jo litt synlig. Det kan få litt gulfarge dersom sola skinner på det over lang tid. La det tørke ET DØGN før du setter elementet på plass igjen. Gjør du dette skikkelig så blir gummien så god som ny. Jeg som er sportsfisker bruker dette mye i fiskesammenheng,men jeg har limt sykkelhjul og bensinslanger med dette fantastiske limet Verd et forsøk i allefall før du eventuelt kjøper nytt element.


text: Purging for næringsmiddelindustrien | AGA industrigasser Vi hjelper til med å øke produktkvaliteten ved å redusere eller forhindre effektene av oksidasjon. Oksidasjon er en kjemisk reaksjon hvor atmosfærisk oksygen i luften som omgir mat og drikke angriper produktet. Dette kan skyldes enten for lav omgivelsestemperatur (dvs. ved normal lagring av drikke, olje, frukt og grønnsaker eller ferdigprodukter). Det kan også skje ved økt temperatur som f.eks. ved bearbeiding eller frityrsteking. Hjelp fra AGA: Vi leverer næringsmiddeltilpasset nitrogen og andre inertgasser som hindrer eller reduserer effektene av oksidasjon. For eksempel brukes nitrogen for å holde oksygennivået i og rundt produktet lavt. En inert atmosfære stabiliserer produktet og øker holdbarheten. Purging er en av tre vanlige inerteringsapplikasjoner som brukes for å bedre produktets kvalitet og holdbarhet Ved hjelp av denne teknikken tilsettes en gass som nitrogen, karbondioksid eller argon eller den blåses gjennom en matvare eller drikk. Dette fjerner atmosfæriske gasser og erstatter dem med en inert atmosfære. Uønskede stoffer hemmes og dermed begrenses uønskede kjemiske reaksjoner med oksygen. Resultatet er bedre matvarekvalitet.


text: Tag: ovnsretter Jeg er glad i spinat og jeg er glad i søtpotet så da er det jo veldig greit å blande disse ingrediensene i en grateng og blande inn litt annet snadder også. Denne gangen valgte jeg karbonadedeig, men man kan like gjerne bruke kyllingkjøttdeig eller [...] Jeg elsker vegetarmat, men gidder ikke å kalle meg vegetarianer fordi jeg vil ha mulighet til å spise akkurat det jeg vil. Jeg vil ikke plassere meg i en bås, men jeg spiser ofte vegetarmat og kunne gjerne kuttet ut alt kjøtt hvis det ikke [...] Auberginegrateng – vegetar Jeg elsker auberginer rett og slett, så det bruker jeg ofte. Spesielt i vegetarretter er det helt perfekt, men det egner seg egentlig til det meste. På bloggen har jeg flere ulike oppskrifter med aubergine så det er bare å teste dem ut hvis du [...] grønnsaker, gryter og ovnsretter, ovnsretter, vegetar Laks med spinat under tomatlokk Denne retten laget jeg som en helt vanlig hverdagsmiddag en mandag i ferien. Hva hadde jeg i kjøleskapet? Jo, spinat, løk, masse tomater, creme fraishe og forskjellige basisvarer som de fleste har. Jeg hadde laksefilét i fryseren så da var middagen i boks. Det som [...] fisk, laks, marmelade, tomater Jeg bruker ofte søtpoteter, blant annet i suppe, som søtpotetmos, bakt sammen med andre grønnsaker, fries og mye mer. Jeg gjør det først og fremst fordi jeg synes det smaker nydelig, men det er selvsagt også en fordel at man får så mye «på kjøpet». [...] Dette er en velkjent italiensk rett og det finnes sikkert 1000 ulike måter å lage den på. Jeg har en annen versjon på bloggen, den finner du HER. Alt-i-ett-gryter er så takknemlig å lage, det tar litt tid på forhånd når man skal dele opp [...] fjærkre, gryter og ovnsretter, ovnsretter Dette er en oppskrift jeg har fått av datteren min som igjen har fått den av sin PT. For det første er den mye raskere å lage enn den oppskriften jeg pleier å lage og som dere finner HER. Og i tillegg er den kjempegod også. [...] Jeg lager lasagne rett som det er, men lager nesten aldri lasagne med kjøtt. På bloggen har jeg flere oppskrifter på lasagne ,med laks, med kylling, med søtpotet / vegetar – men altså ikke med kjøtt. Så her kommer det en oppskrift med det også, her [...] I denne retten har jeg benyttet hel Lerstangkylling, noe jeg anbefaler andre å prøve også. Lerstangkylling selges i alle Menybutikker og er vel noe dyrere enn «vanlig» kylling, men det er det verdt. Smaken er nemlig mye bedre. Om du vil vite mer om denne [...] Høsten altså – det er en fantastisk årstid for oss som elsker god mat 🙂 Det finnes vel ikke noe bedre i hele verden enn ferske rotgrønnsaker som nettopp er tatt opp av jorden? Det er kanskje det aller beste jeg vet og jeg [...] grønnsaker, kylling, ovnsretter Panerte kyllinglår med rømme- og eplesaus Dette er en rett jeg virkelig kan anbefale , det smaker deilig med det litt syrlige tilbehøret synes jeg. Med en enkel salat ved siden av er det en perfekt middagsrett nå på sommeren. Man kan selvsagt spise den ellers i året også da 🙂 [...] kylling, ovnsretter Pannekaker er ikke bare pannekaker for å si det på den måten. Pannekaker er alt fra de søte, tynne dessertpannekakene til de grove og tykkere middagspannekakene. Sistnevnte er jo en del sunnere enn de andre, men hver til sitt bruk. I denne retten laget jeg [...] Shakshuka – smakfullt fra Nord-Afrika Shakshuka stammer fra Nord-Afrika og er egentlig en frokostrett. Men for meg er det ikke naturlig å spise en krydret ovnsrett til frokost så jeg foretrekker å bruke den til lunch eller middag. Retten kan varieres på flere måter, men basisen er en krydret tomatsaus [...] grønnsaker, ovnsretter, vegetar Fiskegrateng er en rett jeg ikke lager så ofte, men som jeg er veldig glad i. Dette er en tradisjonell fiskegrateng, sånn som jeg husker fra barndommen. Du bestemmer selv hva slags hvit fisk du vil bruke, men jeg pleier å bruke torsk. Det smaker [...] Halloumi som tilbehør til gratinerte auberginer Jeg er veldig glad i vegetarmat og spiser det gjerne flere ganger i uken. Noe av det jeg liker aller best er auberine i en eller annen form, og i det siste har jeg også blitt kjent med halloumi som jeg falt pladask for. Halloumi [...] Ovnsbakt varmrøkt pepperlaks med pasta Denne retten er utrolig god, mye bedre enn jeg hadde forestilt meg. I utgangspunktet er jeg ikke så glad i varmrøkt laks, men hadde lest om en rett der den ble bakt i ovnen. Det fikk jeg lyst til å prøve, og det var en [...]


text: Tenårings syndrom - en verdensomfattende "sykdom" - Utforsk Sinnet Tenårings syndrom - en verdensomfattende "sykdom" For et par måneder siden, ble det stort oppstyr rundt en historie der en tenåring ba sin mor om å skrive en lapp som forklarte hvorfor hun kom til å komme for sent til skolen. Moren, antageligvis overrasket over datterens dristighet, bestemte seg for å ta i bruk sin kreativitet på datterens forespørsel. Hun forklarte datterens fravær med en sykdom hun kalte "tenårings syndrom". Moren, Nicole Poppic, publiserte et bilde av lappen på sosiale medier og skrev følgende "Det er dette som skjer når du er for sen på grunn av dine egne dårlige valg og du spør meg om å skrive en unnskyldning for deg". Lappen som hun skrev for datteren, Cara, lyder som følgende: "Cara er sen denne morgenen som et resultat av en tilstand som kalles "tenårings syndrom". Tenåringer over hele verden rammes, og det er ingen kjent kur. Symptomene er mangfoldige, men denne morgenen ble det manifestert som en en manglende evne til å komme seg ut fra sengen, og et behov for å snakke tilbake til den som fødte henne. Hun ser ut til å ha gjenopprettet sine sanser etter at hun så telefonen sin fly ut av bilvinduet. Ring meg dersom det oppstår et nytt anfall. Takk på forhånd". "Ungdomsårene er en ny fødsel, fordi de høyere og mer utfyllende menneskelige egenskapene blir nå født." -G. Stanely Hall- Tenårings syndrom, begynnelsen på en metamorfose Psykologen Stanley Hall regnes for å være en pioner i studiet av ungdom som et stadium i menneskelig utvikling. Han beskrev ungdomsårene som en ny fødsel. Man opplever en rekapitulering av infantile erfaringer, med ekstra kriser og leksjoner. Ungdomsfasen spenner fra 12 til 20 år. Denne perioden introduserer et stort antall endringer. Ikke bare fysiske, men også kognitive, emosjonelle og eksistensielle. På grunn av disse endringene begynner en tenåring å stille spørsmål ved hvordan verden fungerer, og hvilken rolle de har i den. Dette er på mange måter en total transformasjon. Disse unge guttene og jentene er på en emosjonell og kognitiv berg- og dalbane som forklarer deres opprørske atferd. Mange foreldre stiller seg selv det samme spørsmålet: dersom tenåringer har utviklet evnen til å tenke som en voksen person, hvorfor oppfører de seg ikke som voksne? Svaret er ganske enkelt: kognitiv modenhet og emosjonell modenhet går ikke alltid hånd i hånd. Dette er også grunnen til at tenåringer generelt anses for å være emosjonelt umodne. De bruker inkonsekvent, eksplosiv og temperamentsfull oppførsel som en forsvarsmekanisme. (Dette er atferd som er symptomatisk for tenårings syndrom.) Vi bør imidlertid vite at kognitiv og intellektuell modenhet er det som gjør at tenåringer begynner å utvikle sine egne identiteter og personligheter. Vanligvis utvikler en tenåring en emosjonell evne som tilsvarer en voksens. Men, selv om de har disse emosjonene, har de enda ikke en voksen persons erfaringer. Dette betyr at de må analysere og behandle den fulle byrden av en helt ny emosjonell verden. Denne emosjonelle aktiveringen er så overveldende at tenåringen ikke kan tilskrive en mening til de fleste emosjonene de føler. Imidlertid vil disse opplevelsene hjelpe dem til å bedre forstå den komplekse kombinasjonen av psykologiske emosjoner og situasjoner de nå står ovenfor. 3 faktorer som forklarer den komplekse familiedynamikken gjennom ungdomsårene Millioner av foreldre over hele verden kan identifisere seg med fenomenet tenårings syndrom. Tenåringssønnen eller -datterens oppvisninger av farlig og utfordrende atferd kan virke som et opprør mot alle normene som er etablert av foreldrene eller selve samfunnet. Du må huske på at denne perioden også er forvirrende for tenåringen din. Selv om de til stadighet søker, gjenoppfinner og endrer seg, kan de ikke helt finne sitt eksakte selv. De føler seg ustabile og de ser ikke noe lys i enden av tunnelen. Kompleksiteten av familieforhold i ungdomsårene faller inn i tre grupper (ikke inkludert individuelle variasjoner): 1. Konflikter med foreldrene og med deres plass i samfunnet Det er et spesifikt stadium i denne perioden hvor tenåringer blir behandlet som barn, men samtidig blir bedt om å oppføre seg som voksne. Dette ødelegger deres bile av hva modenhet er, deres selvtillit og fører med seg en intern konflikt med samfunnet. Dette fenomenet kalles desynkronisering. Det refererer i utgangspunktet til at tenåringen blir mer og mer bråmoden, mens deres integrering i voksenverden tar lengre og lengre tid. Dette forlenger tenårings syndromet og kan forverre eksisterende familiekonflikter. Ungdomsårene er per definisjon emosjonelt omveltende. De karakteristiske humørsvingningene kan være brå, negative, ekstreme og hyppige. Tenåringer rapporterer at de opplever flere negative emosjoner enn barn eller vokse i løpet av en gitt dag. I tillegg kan disse årene være enda mer grusomme, intense og negative dersom tenåringen ikke er populær på skolen. Det kan også være problemer dersom deres karakterer er dårlige eller det er problemer hjemme, som en nylig skilsmisse. Ungdomsårene er et veldig "emosjonelt komplisert" stadium. 3. Risikabel atferd Tenåringer har et talent for å gå imot samfunnets normer. Derfor kan de finne seg selv involvert i ulovlige, antisosiale eller farlige aktiviteter. Imidlertid, i motsetning til familiekonflikter og humørsvingninger, er det mer sannsynlig at risikabel atferd forekommer i de senere ungdomsårene. Tenåringer er impulsive, og de er hele tiden på utkikk etter nye opplevelser. Disse faktorene, sammen med det vi allerede har nevnt, hjelper oss å forstå hvor kritisk denne perioden er. Tenåringer trenger veiledning og tilsyn (fra en forsiktig avstand og skreddersydd etter omstendighetene) fra de ansvarlige voksne i deres liv. Siden ungdomsårene er stadiet der tenåringene behandler og internaliserer omgivelsene sine, må vi omhyggelig forme deres miljø. Det er ingen magiske formler som vil hjelpe oss gjennom denne perioden. Selv om det kan virke rart, må hele familien forberede seg og tilpasse seg ungdomsårene, akkurat som de ville gjort dersom de ventet en ny baby i hus. Hvordan kan du hjelpe tenåringer i livet ditt? Denne artikkelen handler om hva du kan gjøre for å hjelpe tenåringer. Det handler om hva slags ting du ville ha likt å vite når du var en tenåring....